Berhenti Kerja Untuk Mengembara Bawa Saya Lakukan Penggambaran ‘Haramain Backpackers’ Ke Tanah Suci

Saya nekad berhenti kerja setelah setahun merancang trip menunaikan umrah melalui Trans Siberian, 11 Negara , 26 bandar , dan 5 zon masa berbeza.

St. Augustine once said, “The world is a book, and those who do not travel, read only a page”.

8 januari 2016 adalah tarikh keramat yang sukar dilupakan dalam hidup saya.
Tarikh akhir saya berkhidmat sebagai Wartawan Penyiaran dan Penerbit rancangan TV di salah satu stesen TV Islamik yang terkenal di Malaysia.

Keputusan dibuat setelah saya hadam dan telan pahit manis segala pengalaman selama hampir 6 tahun dalam dunia bidang penyiaran dan penerbitan.

Saya perlukan pengalaman yang baru bagi memajukan diri dan mengembangkan lagi karier dan kepakaran dalam pekerjaan saya.

Keputusan untuk berhenti kerja adalah satu perkara yang sukar untuk kita semua, kerana saya juga sama seperti sesiapa sahaja yang mempunyai tanggungjawab kepada keluarga dan penentu masa depan.

Dalam bidang penerbitan dan dunia realiti penyiaran TV, mempunyai kepakaran dan banyak pengalaman adalah bonus kepada mereka yang ingin pergi jauh.

Sebab itu saya mengambil masa yang lama untuk berfikir sebelum membuat keputusan berhenti kerja tetap saya di stesen TV Al-Hijrah.

Setahun sebelum saya berhenti saya mulakan dengan rangka dan pelan target saya. Setiap hari saya berfikir apa yang harus saya lakukan setelah berhenti kerja?

Saya nasihatkan kepada anda yang ingin atau sedang berfikir untuk berhenti kerja pastikan kita sudah tahu apa yang ingin kita lakukan, dan pastikan kita merancang dengan sebaiknya agar tidak terbazir waktu dan menjejaskan pendapatan bulanan kita.

Saya membuat simpanan tetap setiap bulan dan pastikan ia boleh digunakan ketika diperlukan. Maklumlah kita baru sahaja berhenti kerja.

Saya senaraikan target utama saya iaitu ingin fokuskan dahulu dalam bidang perniagaan dan bidang penerbitan.

Jujurnya saya bukanlah pandai sangat dalam bab perniagaan tetapi melihat latar belakang ayah dan keluarga saya yang suka kepada perniagaan dan ia membuatkan saya lebih tekad untuk berani belajar dan mencuba.

Selain itu, bidang penerbitan ini adalah impian saya agar dapat menjadi seorang pengarah filem berunsur Islamik suatu hari nanti.

Saya seorang yang workaholics dan sukakan cabaran dan kepuasan dalam bekerja. Saya tidak pernah menyalahkan orang lain sebaliknya akan mencari kelemahan dan kekurangan yang ada dalam diri untuk memperbaiki kualiti diri.

Saya memang suka travel. Kalau dulu belajar di luar negara dan bekerja di stesen TV saya selalu buat program TV yang melibatkan travel agar saya boleh lihat dunia dan cuba belajar dengan rebut segala peluang yang ada.

Saya bina networking dan rancang sedikit pelan perniagaan yang bakal saya usahakan bersama rakan kongsi perniagaan saya pada tahun ini, semoga ia berhasil. Amin.

Only there who seek for it, will find it.

Dan semangat saya semakin berkocak setelah saya berjumpa dengan sahabat saya Mohd Shahrul Abu bakar yang merupakan seorang backpacker sejak belajar di UIA lagi.

Dan beliau pernah jelajah Trans Siberian sejak usia muda. Dan setelah mendengar pengalaman beliau dari situlah timbul minat.

Saya mula merangka pelan untuk merentasi Trans Siberian dan berakhir dengan mengerjakan ibadah umrah di kota suci Haramain iaitu Makkah dan Madinah berpandukan kepada pengalaman beliau.

Kebetulan pada waktu itu isteri saya baru sahaja mengandung dan takdir rezeki anak pertama, saya dapat bekerja di salah sebuah syarikat produksi Juxtapose Sdn Bhd sebagai penerbit.

Dengan izin Allah, saya berjaya rangka pelan trip ini menjadi sebuah program TV daripada niat asal hanya ingin pergi travel setelah berhenti kerja. Tidak saya sangka ia akan menjadi satu program TV.

Dan akhirnya ia benar-benar menjadi kenyataan. Dari pelan trip percutian menjadi trip pengambaraan untuk program TV. Saya namakan program ini Haramain Backpackers (HB) yang merujuk kepada 2 Tanah suci iaitu Makkah dan Madinah.

Ia mengisahkan 2 sahabat ingin travel dan melengkapkan trip mereka dengan melalui 26 bandar, 11 Negara, 5 timezone berbeza, dan jumlah perjalanan sejauh 29000km bagi menunaikan ibadah Umrah. Dan Trip ini mengambil masa selama 60 hari.

Kami baru sahaja selesai pengambaraan dan baru sahaja pulang ke tanah air pada 15 Ogos baru-baru ini. Di sini sSaya ingin kongsikan serba sedikit pengalaman saya sepanjang menerbit dan menjayakan misi Haramain backpackers via Trans Siberian ini.

Setahun saya create this idea. 6 bulan hidup lintang pukang nak siapkan segalanya. Jam 2, 3 pagi baru balik rumah.

Masa untuk keluarga terpaksa saya korbankan demi menjayakan misi mencabar ini. It’s not easy untuk menjadi seorang produser bagi melengkapkan misi trip Trans Siberian ini.

Jika dahulu saya bekerja hanya all out untuk 2 kali ganda, tapi sekarang kena lagi lebih ke 4 kali ganda.

Itenari perjalanan dan breakdown, treatment , skrip shooting perlu saya siapkan selari dengan jadual perjalanan trans Siberian. 11 negara yang bakal saya lalui bersama team bermula dari Beijing China, Ulan Bator Mongolia, Irkustk Baikal, Kazan dan Moscow (Rusia), Bosnia, Croatia, Albania, Budapest Hungary, Istanbul dan Haramain ( Makkah & Madinah).

The journey to success includes a lot of failure and disappointment. The key is to never give up.

Permulaan trip ini agak sukar juga apabila saya perlu memastikan semua team penerbitan dan pengacara bersedia dari segi fizikal dan mental. Perancangan bajet perlu diteliti dengan baik agar tiada yang masalah bila kita travel nanti dan mengelak pembaziran berlaku.

Sebenarnya tujuan saya terbitkan idea program ini adalah memberi gambaran sebenar apa yang berlaku kepada penonton dan backpackers bagaimana kita boleh belajar beberapa survival skils dalam backpack dan menjadi traveller sejati iaitu ‘travel smart’ iaitu bijak dalam membuat perancangan dan keputusan dengan mendapat harga yang murah tetapi selesa.

Saya tak nafikan sejak pembabitan saya dalam dunia penerbitan ini, program ini adalah yang terlalu mencabar bagi saya dengan pelbagai persediaan yang perlu dilakukan antaranya visa kami ke Rusia pernah 2 kali ditolak dan perlu membuat permohonan baru semula.

Sebenarnya untuk mendapat visa Rusia ia agak ketat juga, jika kita tinggal lebih daripada 22 hari kita perlu menunjukkan kepada pegawai kedutaan Rusia segala resit dan pembelian yang mengesahkan kita akan tinggal disana lebih daripada 22 hari. Mujurlah saya ada pembantu yang menguruskan segala urusan visa dan jadual perjalanan.

Begitu juga dengan visa umrah, ramai akan bertanya bagaimana ingin mendapatkan visa umrah tanpa mengambil pakej daripada travel agensi umrah dan sebagainya. Dan sekarang popular dengan istilah Umrah DIY.

Jawapan saya mudah, anda perlu mendapatkan urusan visa umrah dengan travel agensi umrah yang anda pilih dan maklumkan pada mereka saya hanya ingin visa umrah dan juga tiket penerbangan sahaja.

Selebihnya anda akan uruskan sendiri termasuk penginapan di Makkah dan Madinah serta makan dan minum. Bagi saya cara ini jimat dan bagus dengan mengalakkan orang muda pergi menunaikan umrah.

Dan jangan terkejut sebenarnya hotel di Makkah dan Madinah jauh lebih murah jika anda membuat tempahan awal berbanding harga pakej yang ditawarkan oleh travel agensi umrah. Tempahan boleh sahaja dibuat melalui web booking.com dan web tempahan hotel yang lain.

Bersama team penerbitan Haramain Backpackers – Director Hendra, Host Amin, saya, Asst Prod Neollene Ain, Guide trip Shahrul, Host Mat dan DOP Nuh Roslan.

Hampir sebulan masa diambil untuk lunaskan segala persediaan bagi trip trans Siberian ini. Segala tiket flight, train dan penginapan ditempah terlebih awal bagi mengelakkan daripada harga menjadi mahal.

Team teknikal penerbitan saya sebenarnya tak ramai hanya 4 orang sahaja termasuk saya. Manakala team pengurusan penerbitan 2 orang sahaja.

Alhamdulilah semuanya multi-tasking. Dengan tarikh tayangan semakin hampir saya perlu pandai membahagikan masa supaya tidak terlewat bagi sesi penghantaran visual master dan ini juga antara cabaran saya yang perlu saya hadapi.

Trans Siberian adalah merupakan laluan kereta api yang terpanjang di dunia dan merupakan ‘dreams’ bagi setiap traveller dan backpackers.

Bagi seorang traveller melalui trans Siberian adalah merupakan final stage atau bucket list yang terakhir misi dalam hidup mereka selain dapat travel ke negara lain.

Dan sebab itulah saya merangka route trip ini lebih menarik dan bermakna dengan merentasi negara Balkan, Istanbul dan seterusnya ke Makkah dan Madinah untuk mengerjakan ibadah umrah dengan melalui laluan tersebut.

Permulaan pengalaman trip saya bersama team HB ke Beijing China, adalah sesuatu yang tidak disangka dengan bermulanya pelbagai cabaran bagi misi Trans Siberian.

Beijing hujan tak henti-henti sejak 2 hari. Kami sempat melawati masjid Niujie dan ratanya kawasan ini ramai komuniti Islam. Makanan halal pun senang dapat dekat sini.

Saya syorkan kepada backpackers yang ingin ke Beijing untuk masukkan masjid ini ke dalam bucket list. Anda perlu masukkan Niujie untuk melihat bagaimana Islam dan cara hidup komuniti Islam disini.

Behind the scenes: Host menceritakan sejarah pembangunan Masjid Niujie iaitu masjid yang tertua di Beijing, China. Ia dibina dengan menggunakan kayu balak.

Keesokannya, hari yang dinanti-nantikan untuk menaiki Trans Monggolia. Namun kami tidak bernasib baik. Naik teksi kena ‘game’. Kalau tengok dalam waze dalam 15 minit sampai, tapi kami kena duduk sejam dalam teksi dengan hujan yang mencurah di luar.

Dengan pemandu teksi tipu kami, akhirnya kami terlepas train. Berlari–lari saya dan team. Hanya 5 minit lewat ke tempat arrivals, pintu utama ‘gate train’ ditutup.

Dan waktu tu, menangis macam mana pun tetap kita tidak dibenarkan masuk ke dalam. Apa yang boleh saya katakan konsepnya sama dan mudah seperti mana kita menaiki kapal terbang.

Di mana kita perlu berada di stesen 2 jam atau 40 minit awal daripada waktu berlepas. Perasaan saya ketika itu, hanya Tuhan sahaja yang tahu. 7 jam di tempat menunggu train yang sama.

Saya dan team mencari solution. Masa itu saya ingat lagi kami belum sarapan pagi disebabkan berkejaran dan kelam kabut dengan masalah yang di hadapi.

Sebenarnya Trans Mongolia iaitu train dari Beijing ke Ulan Bator hanya 2 kali seminggu iaitu pada hari selasa dan rabu. Jadi saya dan team semak kembali jadual perjalanan keretapi ini.

Kami buat semakan di kaunter ejen dan alhamdulilah masih ada lagi baki tiket yang kosong. Dan kami membuat keputusan beli semula tiket baru dengan harga yang jauh mahal sedikit dari biasa iaitu dalam MYR1,300 seorang.

Dan kami juga mencari hotel yang lebih berdekatan di Beijing Railway station. Hotel kami RJ Brown berdekatan Temple of Heaven. Daripada situ ke Beijing Railway hanya dalam 6 minit sahaja tetapi kalau naik teksi boleh jadi sejam jika jalan sesak.

Belajar daripada yang lepas, itulah saya yang saya ingatkan kepada semua team Haramain Backpackers. SABAR adalah perkataan yang sesuai digunakan pada waktu ini.

Setelah menaiki keretapi, keretapi bergerak dengan perlahan sehinggalah berhenti pada satu stesen dan saya rasa kami masih lagi di Beijing. Kali ini keretapi yang kami naiki terkandas selama 26 jam.

Walaupun perjalanan ke Ulan Bator mengambil masa dalam sehari lebih, ini bermakna 2 hari kami dalam train perjalanan ke Ulan bator. Tapi setiap kejadian pasti ada hikmahnya.

Sewaktu menaiki keretapi ini saya mendapat kawan yang sama bilik dengan saya. Seorang daripada Jerusalem, Israel dan seorang lagi dari Beijing tapi beliau sekarang menetap bersama keluarganya di Amerika Syarikat.

Sepanjang dalam trip ini biarpun terkandas kami berdiskusi, bertukar pendapat dan berkenalan dengan lebih rapat. Hasilnya banyak yang saya belajar daripada mereka.

Biarpun berlatar belakang dengan konflik penindasan kemanusiaan Israel terhadap Palestin daripada abad ke 19 pada tahun 1920 lagi. Mengambil cara terbaik dalam setiap perbualan saya dengan Daniel dari Israel, kami sama-sama mengelak dari berbual perkara yang sensitif terutamanya apa yang berlaku sekarang di Palestin.

Daniel rajin menulis, ada masa sahaja beliau akan menulis. Saya ambil semangat daripada beliau, sempat beliau pesan kepada saya “lets make a good story my friend’.

Daniel adalah seorang traveller dan juga fotographer. Beliau sudah mengembara selama 6 bulan setelah selesai berkhidmat sebagai tentera ‘national service’ yang menjadi setiap kewajipan anak muda Israel untuk berkhidmat menjadi tentera.

Saya perasan apabila tiap kali pemeriksaan imergesen dan tentera di sempadan Mongolia, beg beliau yang akan diperiksa satu persatu.

Dari apa yang saya perhatikan tentang Daniel, saya kagum dengan beliau yang setiap waktu menghabiskan masa dalam keretapi dengan menulis dan membaca buku.

Disebabkan itu saya katakan beliau antara Yahudi yang berbeza dengan yang lain. Pemikirannya lebih terbuka dan dia mempelajari tentang kebaikan Islam sedikit demi sedikit.

Daniel juga berkongsi dengan saya berkaitan kosher. Beliau mengamalkan kosher. Kosher, kashrut, atau kasher menurut kacamata Yahudi merupakan makanan dan haiwan yang boleh dimakan.

Mereka juga tidak memakan daging babi kerana bagi mereka ia juga haram. Bagi daging lembu, kambing, daging ini biasanya disembelih dengan cara tertentu.

Dan yang paling penting mereka tidak mencampurkan makanan tenusu dengan daging. Biasanya mereka menjaga makanan dan mengamalkan diet. Pendek kata apa yang Nabi saw nasihat kita dalam bab penjagaan makanan, Yahudi lebih mempraktikannya.

Keretapi kami mula bergerak laju selepas terkandas. Akhirnya kami sampai di stesen Erlian, China. Dan di sinilah kepala kereta api yang kami naiki akan ditukar.

Erlian adalah pit stop terakhir sebelum memasuki negara Mongolia. Selalunya pertukaran kepala kereta api ini mengambil masa hampir 2 jam dan passport kita juga akan di ambil oleh imergesen untuk diperiksa dan dicop sebelum keluar daripada Erlian.

Kebanyakan keretapi akan berhenti pada stesen berikutnya. Cuma kita kena selalu tengok jadual perhentian kereta api. Kalau lama bolehlah beli barang bekalan makanan.

Apa yang saya boleh katakan kenapa Trans Siberian menjadi ‘dream’ atau impian bagi semua traveller ialah disebabkan pemandangan yang begitu cantik dan indah di sepanjang perjalanan trip ini. Memang superb dan sangat luar biasa.

Disepanjang perjalanan kita dapat melihat bukit yang menghijau, tasik, lembah dan pemandangan serba hijau. Pemandangan ini jangan kita lepaskan bila nak memasuki wilayah negara Mongolia. Kecantikan semulajadi dengan kuda liar berkeliaran dan berkejaran.

Berbeza dengan bandar yang penuh sesak seperti Beijing, bila anda memasuki Mongolia anda pasti akan merasai suasana yang cukup hening dan tenang. Cuaca yang dingin dengan panorama yang begitu cantik sekali.

Sewaktu kali pertama saya melihat keindahan Mongolia saya terpaku dan tergamam. Udaranya yang bersih, rakyatnya yang peramah dan sentiasa senyum.

Di sini kita mempunyai masalah dari segi komunikasi dan cara yang paling mudah adalah google translate biarpun tak lah 100% apa yang kita cakapkan betul tapi mudah untuk mereka faham itu kira satu rahmat.

Dan selepas 3 hari kami meneruskan perjalanan ke Irkutsk.

Penginapan saya di salah satu Chalet Makcik Basbuska di Irkutsk ini, dah macam game Farmville. Tapi dekat sini serius kena jimat air. Nak mandi dalam satu masa hanya 3 orang. Jadi kena tunggu air penuh dalam tangki bilik air.

Truck army Rusia, sejak tahun 80-an mereka buat truck ini untuk off-road sebab jalan disini memang teruk. Jangan terkejut harga truck ini kalau duit kita MYR 30,000.00 sahaja.

Jika ke Irkutsk di kawasan perkampungan, kebanyakan tandas mereka macam ini. Maaf, saya memang tak boleh terima dan tandas seperti ini terlalu busuk dan mengerikan.

Menaiki train dari Irkustk ke Kazan. Dan train ke kazan antara paling lama iaitu 4 hari. Selama 4 hari saya belajar sesuatu daripada gambar ini. Bagaimana melihat seorang ayah melayan kerenah dan bermain dengan anaknya. Lagi membuatkan rindu kepada anak saya yang ketika ini baru berusia 5 bulan.

View dari hotel saya, inilah Bandar Kazan, Rusia. Kazan merupakan wilayah yang terdapatnya komuniti Islam yang terbesar di Rusia. Cantik Bandar ini, ia lebih tersusun.

Masjid Marjani Kazan. Dekat sini banyak restoran makanan muslim dan makanan halal. Saya sempat solat magrib disini.

Keretapi ini ada 2 tingkat macam keretapi yang ada di Paris. Tapi bilik dia nampak kemas. Dalam trip ke Moscow saya mendapat kawan baru lagi daripada Iraq, Mustafa.

Beliau banyak membantu kami dengan memberikan tips dan bantuan sepanjang berada di Moscow. Perjalanan dari Kazan ke Moscow agak lancar berbanding beberapa perjalanan sebelum ini yang dilalui bersama team HB. Train ke Moscow dari Kazan ada setiap hari.

Ramai orang yang akan selalu bergambar dan selfie di hadapan gereja ini jika tiba di Moscow. Ia seperti satu landmark penting dan tidak lengkap kalau tidak bergambar di hadapannya. Melihat warnanya yang menarik dan berwarna warni membayangkan kegembiraan si pembinanya.

Siapa dan kenapa ia dibina? Beratus tahun dahulu seorang Tsar Rusia yang diberi gelaran Ivan the terrible telah mengarahkan pembinaan gereja ini untuk meraikan jatuhnya kerajaan Islam Tartar ke tangan Rusia.

Beliau telah melakukan ‘massacre” ke atas org Islam dan memaksa rakyatnya memeluk Kristian. Kita sepatutnya sedih dan menangis jika berada di hadapan monumen ini.

Nama tempat ini Blagaj Tekke yang bermaksud ketenangan. Dibina pada zaman kerajaan Uthmaniyah. Dan disinilah dikatakan punca air sungai di Bosnia. Boleh berhenti disini layan view dan bunyi burung sebelum ke Mostar. Memang tenang.

View dari atas bukit di Bandar Sarajevo. Tak boleh bayangkan masa peperangan yang berlaku pada tahun 1992 atas bukit ini penuh dengan askar Serb. Mereka dikepung selepas 3 hari baru penduduk Sarajevo tahu yang mereka dikepung dan diserang dengan kejam.

Tapi bagusnya sifat orang Bosnia ini, mereka sentiasa memaafkan dengan apa yang terjadi. Tetapi mereka tidak akan lupa dengan apa yang terjadi. Forgive but never forget.

Behind the scen: Shooting di salah satu ‘Hidden Place’ dekat Turki sewaktu dalam perjalanan ke Cappadocia.

Urfa, Bukit Urfa ini adalah sejarah bagi kisah Nabi Ibrahim A.S, bagaimana Nabi Ibrahim dicampak ke bawah dari bukit ini ke dalam api.

Team HB juga tidak terlepas peluang beramah mesra bersama anak-anak Syria yang telah berhijrah ke Urfa sejak berlaku krisis di Syria.

Mendaki Jabal Namrud di Urfa Turkey. Waktu ini angin terlalu kuat dan cuaca sangat sejuk. Boleh bayangkan sampai van kami bergoyang disebabkan angin yang kuat. Fizikal & mental kena kuat nak daki Jabal Namrud ini.

Setelah selesai tugasan di Turki Team HB sudah bersiap sedia dengan pakaian Ihram dan kami berangkat untuk menunaikan Umrah. Masa ini semua masing-masing berdebar dan berdoa agar dipermudahkan urusan ibadah dan kerja kami.

“Ya Allah telah Engkau perlihatkan segala kebesaran dan kekuasaanMU, maka aku memohon hanya sedikit daripadaMU, perlihatkanlah Rahmat, Maghfirah dan kasih sayangMu kepadaku”. Masjidil Haram, Makkah. Saudi Arabia.

Behind the scene di Madain Saleh: Ini adalah tempat asal ‘ The Hijaz Railway’ yang dibina oleh Sultan Abdul Hamid kerajaan Uthmaniyah. Sejarahnya yang bagus dan patut kita hayati.

Kereta api ini tujuan dibina adalah untuk memudahkan orang Islam menunaikan ibadah haji dan Umrah. Bermula daripada Tabuk, Madinah sampai ke Istanbul Turki.

Laluan kereta api ini hanya separuh sahaja siap. Dan yang lain tidak dapat diteruskan berikutan pergolakkan dan musuh dalam selimut yang menghancurkan idea ini. Sangat sedih. Kalau tidak kita patut berbangga dengan adanya route train ini.

Inilah yang merancang dan mengagalkan usaha ‘Hijaz Railway” dan sekali gus ingin menjatuhkan Empayar kerajaan Uthmaniyah ketika itu.

Selama 2 bulan lebih saya harungi dalam trip Haramain Backpackers via Trans Siberian ini, banyak yang saya pelajari tentang bagaimana point of view saya, cara melihat dan berfikir dengan apa yang berlaku dalam pengambaraan ini.

Begitu juga dengan menghayati dan mengambil ibrah (pengajaran) perjalanan dakwah Nabi Ibrahim daripada Ufra Turkey ke bumi Haramain.

Berikut saya senaraikan 7 nasihat dan pesanan saya kepada mereka yang akan membuat route trip yang lama seperti mana saya lakukannya sekarang:

1. Travel kerana Allah dan Belajar hargai diri sendiri, family, dan orang lain walaupun ketika travel.

2. Cuba belajar bergaul, bercerita dan kongsikan cerita dengan sesiapa sahaja orang yang mula kita jumpa dan kenal, tidak kisah minat apa pun, faktor politik, tetapi mempunyai matlamat dan niat yang hampir sama. Jangan senyap dan diam bila travel sampai tidak berkawan dengan sesiapa. RUGI.

3. Belajar dan hadam dengan pelbagai ujian dan cabaran yang berlaku di sepanjang trip. Dan jangan cepat panik dan sentiasa tenang. SABAR.

4. Selain kamera, Bawalah buku bacaan bersama dan membaca. Tak kisah buku jenis apa yang penting boleh memberikan inspirasi dan motivasi kepada kita ketika travel. Atau menulis sesuatu selain mengambil gambar kenangan di setiap tempat yang kita pergi, supaya kita tidak terbuang waktu. Dengan hanya melihat semata-mata tidak sama dengan orang yang mengambil ibrah setiap perjalanannya. Read, and read the world.

5. Jangan bawa sikap dalam travel barang aku punya, barang kau punya. Buang sikap ini. Lebihkan sikap tolenrasi dan tolong menolong walaupun siapa pun kita.

6. Traveller yang smart bukan bererti kedekut dan bakhil untuk belanja, tetapi bijak dan tahu mengunakan peluang dengan memilih harga yang murah tetapi selesa dari terlalu inginkan harga murah sehingga ketepikan aspek keselesaan dan yang mana lebih utama sehinggakan tiada kepuasan.

7. Jika kusut dan mempunyai masalah besar dalam hidup, cara yang mudah segera kemas barang dan pikul beg pack terus ambil keputusan hendak travel ke mana. Itu juga ubatnya kata Imam Syafie r.a.

Saya juga bercadang akan membuka ruang untuk sesi perkongsian bersama Haramain Backpackers kepada pembaca The Vocket sekiranya ingin mengetahui details tentang route trip perjalanan, pengalaman, tips dan sebagainya.

Anda boleh hubungi saya di Instagram Camelcairo dan juga boleh mengikuti perkembangan kami di Instagram Haramain Backpackers.

Baca lagi: Pemuda Ini Beranikan Diri Travel Solo Ke Luar Negara Buat Pertama Kali Selepas Baca Vocket


Berhenti Seketika Dan Baca Artikel Ini Untuk Semak Semula Matlamat Kewangan Kita. Ini Penting

Anda sedang mencari jalan keluar dari kesempitan hidup ?

Adakah anda sedang menuju ke arah ‘Financial Freedom’ ?

Adakah anda impikan pendapatan pasif yang banyak dan tak perlu bekerja lagi ?

Tulisan ini mungkin merubah apa yang anda fikirkan selama ini tentang ‘Financial Freedom’.

Diterbitkan dengan izin Tuan Shamsuddin Kadir, melalui laman webnya di www.shamsuddinkadir.com

Bismillah. ‘Financial Freedom’ impian yang melanggar fitrah semula jadi manusia.

Segala puji bagi Allah Tuhan sekelian Alam, salam dan selawat ke atas Nabi Muhammad s.a.w

Banyak buku-buku barat dan juga penceramah barat mengajar dan mempengaruhi sebahagian besar kita supaya mengejar Kebebasan Kewangan.

Di mana kebebasan kewangan itu termasuk tidak perlu bekerja, ‘pasif income’ semata-mata. Banyak yang menjual impian palsu itu.

Di dalam Islam, mengikut salah seorang sifu agama saya, beliau mengatakan antara pahala yang menyamai dengan usaha belajar ilmu akhirat adalah keluar bekerja @ berusaha bagi mencari rezeki yang halal untuk menyara keluarganya.

Bekerja sama ada bercucuk tanam, menjadi pekerja ataupun berbisnes itu adalah fitrah manusia untuk mencari pendapatan bagi membiayai kos sara hidup selagi hidup di dunia ini.

Bekerja itu sesuatu yang bagus, bukti yang menunjukkan sebaik-baik pekerjaan adalah yang menggunakan tangan dan kakinya sehingga mengeluarkan peluh.

Impian supaya menjadi ‘Financial Freedom’ itu adalah antara usaha barat untuk menjual impian palsu dan pada masa yang sama melanggar fitrah semulajadi manusia.

Memiliki sebahagian pendapatan melalui sumber yang ‘pasif’ itu tidak mengapa, asalkan ini juga mempunyai sumber yang aktif juga. Abdul Rahman Auf juga bekerja, pergi ke pasar untuk berbisnes.

Islam tidak mengajar manusia supaya menjadi malas, dan mengambil kesempatan ke atas orang lain.

‘Financial Freedom’ di dalam ajaran Islam yang kami faham, adalah jangan menanggung hutang-hutang yang tidak perlu untuk manusia. Contoh hutang yang tidak perlu adalah hutang pinjaman peribadi, hutang kad kredit, hutang skim Ansuran mudah. Dan di dalam Islam juga mengalakkan kita berbudaya mengikut sunnah Nabi, supaya kita mendapat banyak manfaat sewaktu di dunia dan di akhirat. Berkerja itu menambah pahala.

Banyak aktiviti menjual impian palsu ‘Financial Freedom’ gaya barat giat dipromosikan di Malaysia dan ianya melanggar fitrah manusia.

Entri di atas ada tip kepada para mentee kepada Shamsuddin Kadir.

Lain sekolah ilmu, lain pula ajarannya. Hormati perbezaan.

Astaghfirullah. Wallahualam (Hanya Allah yang tahu segala-galanya, dan hanya Allah yang tahu yang sebenar-benarnya)


Berhenti Untuk Solat Atau Teruskan Kerja? Sebak Bila Ini Yang Aku Terima Akhirnya

Jam menunjukkan pukul 4.35pm. 5 minit lagi nak masuk waktu Asar. Aku masih lagi pening mencari solusi kenapa tak boleh log in system online document bank ni. Dah lebih 15 minit aku try and error. Tapi masih juga gagal.

Tengah try and error tu terdengar suara bilal mengalunkan azan Asar dari surau berhampiran pejabatku.

Dalam hati aku kata, alamak macam mana ni? Nak berhenti buat kerja ni dan pergi solat berjamaah ke nak teruskan kerja? Kalau berhenti nanti bimbang lewat pula selesai kerja ni. Kalau teruskan saja, sayang pula tertinggal solat jamaah Asar kali ni.

“Alah, solat jamaah ni kan sunat je. Lepas settle kerja nanti solat lah. Bukannya tinggal solat terus.” Syaitan mula membisikkan di telinga kiri ku.

“Berhenti je lah. Sayang tinggal solat berjemaah. Bukan lama pun. Nanti sambung lah balik kerja tu,” seolah-olah ada suara lain pula yang membisik di sebelah telinga kanan ku.

Okey. Aku cuba sekali lagi. Kalau tak boleh juga kali ni aku berhenti dan pergi solat. Bisik hati kecil ku.

Aku pun cuba sekali lagi. Ketika itu bilal masjid baru sahaja selesai mengumandangkan azan.

“Alamak. Nampaknya masih tak boleh. Ahhh. Lantak lah. Aku dah tension,” rungut aku di dalam hati. Lantas kucapai kupiah di atas meja dan menuju keluar daripada ofis terus ke surau.

Sampai sahaja di surau, para jemaah masih belum memulakan solat. Sempatlah aku berwuduk dan lantas terus bersama-sama makmum yang lain mendirikan solat Asar berjemaah.

Alhamdulillah. Selesai solat dan berdoa aku terus balik ke pejabat. Tidak terus ke meja, sebaliknya aku ke dapur bancuh secawan susu kambing suam. Seteguk demi seteguk aku telan susu kambing suam tersebut.

Ahhh. Keenakan susu kambing suam sangat menenangkan diriku. Sambil-sambil tu ku ambil 2 3 keping biskut tawar dan kucicahnya dalam susu kambing suam tersebut.

Krup krap Krup krap ku kunyah dan ku telan biskut tawar tersebut. Walaupun sekadar biskut tawar, tetapi disebabkan perut pun dah lapar dek kerana mengadap komputer dari tadi, nikmat dapat makan biskut tawar dengan susu kambing suam sangat mengembirakan aku.

Setelah itu aku kembali semula ke meja. Sejurus sahaja mengadap komputer aku seperti dapat idea untuk tekan satu butang ni iaitu butang turn off pop-up blocker.

Aku cuba klik butang tersebut. Dalam hati ku berbisik. Mungkin disebabkan ini kot aku tak dapat log in tadi. Ok. Sekarang aku dah tekan off. Aku nak try semula log-in.

Dengan penuh suspen aku cuba sekali lagi. Bismillahirrahmanirrahi.

Syukur Alhamdulillah. Tak sangka. Kali ni aku dapat buka system tersebut. Tak sampai 2 minit pun aku mengadap komputer. Sedangkan tadi aku dah duduk depan komputer hampir setengah jam.

Allah. Tiba-tiba muncul perasaan sebak dalam hati. Rasa bersalah kerana buruk sangka dengan Allah.

Astaghfirullahl azim. Mungkin Allah nak tunjuk kepada ku hari ini, bahawa kalau kita tunaikan kewajipan kita kepada Allah dengan penuh keikhlasan, insya Allah Allah akan permudahkan urusan kita. Antaranya termasuklah menunaikan solat fardu berjemaah di masjid. Inilah antara formula kejayaan orang Islam.

Masya Allah. Kalaulah aku teruskan kerja tadi, mungkin belum tentu aku dapat idea untuk tekan butang tersebut. Silap-silap sampai habis Asar aku mengadap menda alah tu. Tak selesai juga.

Betul lah. Hidup kita ni bukan atas kehendak kita sebenarnya. Apa yang kita fikir tidak sama dengan apa yang telah Allah tentukan untuk kita. Berkat kita tunaikan kewajipan kita kepada Allah, Allah terus balas satu kebaikan untuk kita. Maha Suci Allah.

Maka janganlah kita rasa takut, rasa rugi, rasa susah, membazir, buang masa dan sebagainya untuk melaksanakan suruhan Allah. Kerana yakinlah pasti akan ada hikmah dan balasan terhadap setiap kebaikan yang kita lakukan itu. Tidak dapat di dunia sudah pasti akan dapat balasan yang berlipat kali ganda di akhirat.

Dan lakukan lah sesuatu kerja kita dengan tenang dan selalu ingat kepada-Nya.

Insya Allah bila kita sentiasa tenang kerja yang kita lakukan terasa amat ringan sekali. Tiada apa yang perlu kita risaukan tentang kerja kita jika kita selalu anggap kerja itu satu ibadah.

Hari ini ramai orang yang stress dengan kerja. Mereka kerja dengan penuh tertekan. Buat ini tak betul. Buat itu tak kena. Mungkin silap kita adalah semasa kita buat kerja kita seolah-olah melupakan Allah.

Kita anggap diri kita ni kuat. Mampu lakukan apa yang kita hendak dan kita rancang. Tetapi hakikatnya diri kita ini terlalu lemah.

Allah lah jua yang boleh memudahkan urusan kita dan Allah lah jua yang mampu “menyusahkan” kita. Bukan untuk menekan hamba-hamba-Nya tetapi sekadar untuk menguji keimanan dan kesabaran hamba-hamba-Nya.

Semoga kita menjadi hamba yang sentiasa bersyukur dan yakin kepada-Nya dalam kehidupan harian kita. Ampunkanlah dosa-dosa kami Ya Allah. Hamba-Mu yang selalu lalai dan lupa ini.


‘Berhentilah Demi Keselamatan’ – Netizen Rayu Rider Penghantar Makanan Patuh Lampu Isyarat

Tular satu video yang merakam kejadian kemalangan melibatkan dua orang rider penghantar makanan di salah sebuah simpang empat jalan raya di Alam Damai, Cheras baru-baru ini.

Rakaman video yang berdurasi kira-kira 20 saat itu menunjukkan ada empat orang rider penghantar makanan dipercayai dalam perjalanan menghantar tempahan pelanggan mereka.

Tiga orang membelok ke kiri, manakala seorang lagi dilihat cuba mengelak daripada terlanggar rider lain untuk meneruskan perjalanan ke hadapan walaupun ketika waktu itu lampu isyarat di persimpangan jalan menunjukkan warna merah.

Seorang langgar lampu merah, seorang lagi kejar lampu kuning. Kejadian di Alam Damai, Cheras. pic.twitter.com/udNk0ynHBv

— MyWatch (@My_CrimeWatch) March 1, 2022

Beberapa saat kemudian, datang sebuah rider penghantar makanan dari arah berlainan yang cuba mengejar lampu isyarat hijau, lalu merempuh penunggang motosikal tersebut. Kedua-duanya terjatuh dan terseret mengenai penghadang jalan konkrit yang ada berhampiran.

Sejurus kemalangan tersebut berlaku, datang seorang rider penghantar makanan lain yang ada semasa kejadian datang memberikan bantuan kepada kedua-dua penunggang motosikal terbabit.

Warganet yang menonton video yang tular itu memohon agar semua rider penghantar makanan mengambil iktibar supaya tidak melanggar lampu merah atau mengejar lampu hijau semasa menghantar tempahan pelanggan demi keselamatan diri sendiri dan pengguna jalan raya yang lain.

Anda boleh baca beberapa luahan netizen berkenaan isu ini yang kian berlarutan walaupun sudah banyak banyak kali rakaman kemalangan melibatkan rider penghantar makanan tular di media sosial.

Tolonglah jangan buat mcm ni. Aku yg seriau selalu. https://t.co/MaJXXW9lxc

— Recalcitrant Melancholic (@LilyZali) March 1, 2022

Selalu lah nampak mana2 lah,suka betul langgar lampu isyarat 😭 takut lah, boleh trauma ni kalau jadi dekat depan mata. https://t.co/PowKqxERH0

Rider luar sana maaf nak tegur,dah banyak kali tgk kemalangan macam ni, berhentilah seketika, bangjim tak marah makanan sampai lambat dari makanan x sampai langsung. https://t.co/BNqGfZTebV

I hope all riders take a lesson from this. Pls prioritize yr safety & others 🥲 anyway hopefully both of them are okayy https://t.co/zftrl6Onus

Rider semua tog lah jgn langgar lampu merah ka kuning,Lepas tu jgn la nak wrong way.

Kdg2 kita yg bawak keta ni yg takot dgn depa 😭 https://t.co/Egf154VfEV

— farhanaazizan (@farhanaazizan05) March 1, 2022

Happened to me tadi. Nasib la tak langgar. Member sorg lagi atas motor besar geleng kepala angkat tangan. Nak gugur jantung. Mana sempat nak brek. Abg grab, janganlah buat cantu hmm tunggu jela lampu awak. https://t.co/u0IIwySsl5 pic.twitter.com/y00mjqowTM

Seorang penghantar makanan melambung terbang apabila cuba mengejar masa ketika menghantar tempahan pelanggan. Klik pautan di bawah untuk baca lebih lanjut.

Didakwa Langgar Lampu Merah Untuk Kejar Trip, Rider Ini ‘Terbang’ Dilanggar Honda CR-V

Netizen Cemas Lihat ‘Abang Rider’ Dua Kali Nyaris Jadi Mangsa Kemalangan

Panik Dikejar Anjing, ‘Rider’ Ini Cuba Selamatkan Diri Sehingga Rempuh Pagar Rumah Orang


‘Berhentilah Meroyan Dan Mahiaddin Yassin Perlu Akur Keputusan Institusi Raja Melayu’ – Zahid Hamidi

Selepas Perdana Menteri mendedahkan senarai 28 menteri yang menjadi ahli kabinet, pelbagai reaksi dan respon diberikan oleh rakyat Malaysia serta ahli politik daripada blok pembangkang. Salah satunya adalah bekas Perdana Menteri ke-8, Tan Sri Muhyiddin Yassin.

Dalam satu hantaran Facebook yang dibuat oleh Tan Sri Muhyiddin Yassin, beliau mendakwa Dato’ Seri Anwar Ibrahim sanggup ‘menggadaikan prinsip’ yang dipegang dan diperjuangkan selama lebih 20 tahun dengan individu yang terpalit dengan kes-kes mahkamah.

Kenyataan yang dibuat oleh mantan perdana menteri ke-8 itu telah mendapat perhatian Timbalan Perdana Menteri I, Dato’ Seri Dr. Ahmad Zahid Hamidi dan beliau telah mengeluarkan satu kenyataan balas pada awal pagi tadi.

Menurut Dato’ Seri Dr. Ahmad Zahid Hamidi, kenyataan dan tindakan ‘meroyan’ dibuat oleh Tan Sri Muhyiddin Yassin serta sekutunya itu seolah-olah tidak menghormati institusi Raja-Raja Melayu yang telah menganjurkan perbincangan khas bagi membolehkan Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah membuat keputusan yang terbaik demi kepentingan dan kesejahteraan negara serta rakyat.

Tambah beliau lagi, Tan Sri Muhyiddin Yassin perlu perlu mencontohi parti DAP yang lebih mementingkan kepentingan negara daripada kepentingan parti dan individu, bergerak ke hadapan demi menjayakan Kerajaan Perpaduan yang dicadangkan oleh Yang di-Pertuan Agong.

“Kerajaan ini bukan kerajaan Pakatan Harapan. Akan tetapi ialah Kerajaan Perpaduan hasil daripada gabungan parti terbesar dan parti-parti kecil lain yang memenangi pilihan raya bekerjasama dengan parti-parti lain untuk membina negara dan mentadbir lebih baik daripada kerajaan-kerajaan terdahulu.

“Kritikan Mahiaddin bahawa tindakan Perdana Menteri yang memegang jawatan Menteri Kewangan tidak melihat keperluan semasa yang memerlukan Anwar yang dikenali berprestasi tinggi pernah menguruskan kewangan dan ekonomi Malaysia pernah surplus budget, iaitu pendapatan melebihi perbelanjaan negara,” terang Dato’ Seri Dr. Ahmad Zahid Hamidi lagi.

Timbalan Perdana Menteri I itu juga menyatakan kepercayaan tinggi bahawa pelabur asing lebih yakin untuk membuat pelaburan apabila Dato’ Seri Anwar Ibrahim memegang jawatan menteri kewangan kerana beloau pernah digelar sebagai ‘The Asian of The Year‘ dan Malaysia mendapat gelaran ‘The Asian Tiger‘ kalangan negara Asia ketika Anwar menjadi Menteri Kewangan pada tahun 1990an.

Dato’ Seri Dr. Ahmad Zahid Hamidi turut menemplak Tan Sri Muhyiddin Yassin kerana gagal mencipta sebarang rekod baik sepanjang dan bermasalah mengurus negara dalam tempoh beliau memegang jawatan Perdana Menteri sehingga dikenali sebagai kerajaan gagal.

Dalam pada masa, Tan Sri Muhyiddin Yassin didakwa sedang ‘ketakutkan’ kerana pelbagai skandal dalam pengurusan negara ketika beliau menjadi perdana menteri dan terdesak untuk menjadi perdana menteri sekali lagi hingga sanggup melanggar adat dan adab membuat kritikan terhadap Istana Negara sejak awal proses menamakan Perdana Menteri Ke-10.


Berhijab Dengan Gayakan Kain Batik, Imej Terbaru Jada Smith Menjadi Bualan Seluruh Dunia

Tibanya bulan Ramadan, pasti anda akan melihat ramai selebriti menukar imej kepada imej yang lebih sopan. Terbaharu, pelakon Hollywood terkenal, Jada Pinkett Smith telah memuat naik gambarnya memakai kain batik sarong dan juga berhijab di Instagram miliknya.

Menerusi perkongsian Jada, beliau memakai pakaian tersebut ketika menemani Will Smith berlari pada waktu pagi di negara Timur Tengah. Maka, ini sedikit sebanyak menolak spekulasi yang tular mengatakan Jada telah memeluk Islam.

A post shared by Jada Pinkett Smith (@jadapinkettsmith)

Perkongsian Jada Pinkett Smith itu mendapat perhatian netizen di seluruh dunia dan rata-rata netizen memuji kecantikan Jade menggayakan hijab bersama kain batik dari Kelantan.

Bukan itu sahaja, para netizen turut memujinya disebabkan mencuba menggayakan pakaian yang menutup aurat walaupun berlainan agama. Apakah pendapat anda selepas melihat Jade memakai hijab dan kain batik tersebut?

Sementara itu, kami kongsikan beberapa artikel yang sedang ‘trending’ di The Vocket.

Sanggup Ikuti Trend Sehingga Abaikan Keselamatan Anak, Video TikTok Wanita Ini Raih Perhatian Netizen

Peniaga Jual Makanan Basi, Pelanggan Kecewa Lihat Kuah Berbuih Ketika Berbuka Puasa

Netizen Dakwa Ada Kedai Motosikal ‘Markup’ Harga Y16ZR Cecah RM13,000


Berhimpun Dan Beraya Sakan, Neelofa Sekeluarga Didakwa Langgar SOP Sekali Lagi

Sebagai seorang selebriti, pastinya diri anda dianggap ikon dan tingkah laku anda akan diperhatikan oleh ramai orang. Neelofa, seorang selebriti yang boleh dianggap cukup berpengaruh sekali lagi terhimpit dengan kontroversi.

Terbaharu, sebuah rakaman video keluarga Neelofa di hari raya yang dimuatnaik oleh kakak Neelofa, Noor Nabila telah tular di media sosial dan kini video tersebut telah dipadam. Menerusi video tersebut, dapat dilihat keluarga Neelofa sedang bermaaf-maafan.

Menjadi persoalan netizen apabila selain Neelofa dan suami, PU Riz, Nabila dan suaminya, Engku Emran Engku Zainal Abidin serta anaknya, Engku Aleesya, ibu Neelofa, Noor Kartini Noor Mohamed dan suaminya, Abdul Halim Khan Lall Khan turut kelihatan dalam video tersebut.

Hal ini mencetuskan tanda tanya apakah mereka semua tinggal sebumbung kerana SOP mengatakan tiada aktiviti ziarah rumah ke rumah ketika sambutan Aidilfitri.

Menurut laporan, Ketua Polis Daerah Ampang Jaya, Mohamad Farouk Eshak berkata kejadian itu disyaki berlaku di kediaman Neelofa di Hulu Kelang di Ampang, Selangor.

Malah, pihaknya telah menerima laporan polis berhubung perkara terbabit dan siasatan kini dijalankan mengikut Peraturan 17 Peraturan Peraturan Pencegahan dan Pengawalan Penyakit Berjangkit 2021.

Sebelum ini, Neelofa telah dikenakan kompaun RM20,000 kerana melanggar SOP penganjuran majlis sosial dan juga menyalahguna kebenaran untuk tujuan merentas negeri.

Semalam, tular video golongan kayangan yang telah melanggar SOP dengan beraya secara besar-besaran dan netizen telah meminta pihak polis jalankan siasatan. Klik pautan di bawah untuk ketahui lebih lanjut.

Tular Video Golongan Kayangan Langgar SOP Beraya Sakan, Netizen Desak Polis Jalankan Siasatan

Anda Dilarang Ziarah Rumah Ke Rumah, Kubur Di Hari Aidilfitri Nanti


Berhutang RM19.1 Juta Sejak 2017, Dua Kapal Genting Hong Kong Dirampas

Pada akhir bulan lalu, satu Malaysia dikejutkan dengan berita mengenai syarikat Genting Hong Kong telah diisytihar bankrap berikutan tidak boleh meneruskan perniagaan akibat pandemik COVID-19 melibatkan pinjaman tanpa cagaran daripada beberapa buah bank utama negara yang berjumlah kira-kira RM2.51 bilion.

Dua buah kapal Crystal Cruises (Crystal Symphony dan Crystal Serenity) yang beroperasi di bawah unit Genting Hong Kong telah dirampas di Freeport, Bahamas pada 5 Februari, Jumaat malam minggu lalu selepas pembekal bahan api meminta penahanannya ekoran terdapat bil bahan api tertunggak yang berjumlah $4.6 juta (RM19.1 juta).

According to crew members on @crystalcruises Crystal Symphony & Crystal Serenity, both #cruise ships are now arrested in Freeport, Bahamas due to non-payment of fuel expenses. pic.twitter.com/yg4KGFK2bM

— James (Jim) Walker (@CruiseLaw) February 5, 2022

Now that @crystalcruises Crystal Serenity and Crystal Symphony have been seized in the #Bahamas for unpaid fuel bills, we can only wait (sigh) and see what fate awaits the storied luxury line, while hoping for the best pic.twitter.com/l54SkPRUMA

— The Cruise Guru (@CruiseGuru) February 7, 2022

Peninsula Petroleum Far East Pte, pembekal bahan api yang beroperasi di Singapura itu memfailkan tuntutan undang-undang ke atas Crystal Cruises dan meminta penahanan kedua-dua kapal terbabit selepas bil bahan api tidak dibayar sejak tahun 2017 lagi.

Menurut J. Stephen Simms, peguam utama yang mewakili pembekal dan rekod mahkamah, seorang marshal Amerika Syarikat bersedia untuk merampas kapal itu jika kapal-kapal tersebut berlabuh di Amerika Syarikat. Saman itu juga memperincikan bil yang belum dibayar untuk bahan api yang dihantar ke Crystal Serenity.

Pada dua minggu lalu, kapal mewah Crystal Symphony yang penuh dengan ratusan penumpang dan anak kapal, secara tiba-tiba melencong ke Bahamas daripada lokasi asal menuju ke Miami dalam satu usaha untuk mengelak ditahan selepas waran tangkap dikeluarkan kerana mempunyai hutang perbelanjaan bahan api yang masih belum dibayar.

Pelayaran Crystal Symphony dan Crystal Serenity berakhir bulan lalu dan ketika masa ini tiada penumpang berada di atas kapal, kata Crystal Cruises dalam satu kenyataan kepada Bloomberg News.

Semua gaji anak kapal sudah dijelaskan dan syarikat itu memenuhi obligasi kontraknya bersama anak kapal, kata kenyataan itu. Crystal Cruises berkata ia tidak dapat mengulas terperinci mengenai perkara yang membabitkan undang-undang yang masih belum selesai.

Pihak berkuasa pelabuhan Bahamian, J.Stephens Simms dan Jabatan Kehakiman Amerika Syarikat yang mengawasi marshal tidak dapat dihubungi untuk mendapatkan ulasan lanjut, lapor Bloomberg.

Genting Hong Kong telah mendapatkan bantuan mahkamah bagi melindungi asetnya ketika pandemik apabila ia memfailkan kepada Mahkamah Agung Bermuda pada 18 Januari lalu untuk melantik penyelesai sementara selepas melaksanakan ‘semua usaha yang munasabah’ untuk berunding dengan pemiutang dan pihak berkepentingan.

Syarikat itu melaporkan kerugian sebanyak AS$1.7 bilion (RM7.1 bilion) pada Mei selepas COVID-19 menjejaskan industri pelayaran dunia.

Bagaimanapun, Dream Cruises Holding, unit tidak langsung bukan milik penuh Genting Hong Kong menyatakan bahawa ia merancang untuk terus mengendalikan pelayaran, walaupun tempahan baharu telah digantung sehingga diberitahu kelak.

Sebuah kapal kontena ditahan kerajaan Mesir kerana menyebabkan kerugian berbilion-bilion ringgit sepanjang ia tersekat di Terusan Suez.

Kapal Ever Given ‘Ditahan’ Pihak Kerajaan Mesir, Perlu Bayar Ganti Rugi RM4.1 Bilion

Kesesakan Di Terusan Suez Buat Satu Dunia Rugi RM1.6 Bilion Per Jam

Kerana ‘The Ever Given’ Tersangkut, Puluhan Kapal Kontena Terperangkap Di Terusan Suez


15 Tip Ke Phu Tub Berk Di Phetchabun, Lokasi Awan Karpet Viral Di Thailand

Phu Tub Berk merupakan puncak tertinggi bagi kawasan pergunungan Petchabun. Kira-kira 1,794 m.

Terletak di daerah Lom Kao dan berhampiran dengan wilayah Loei. Salah satu puncak yang disenaraikan sebagai tempat terbaik untuk melihat matahari terbit.

Route 12 pula adalah route popular ke/dari Ph Tub Berk dan terletak di kawasan Petchabun. Jalan besar, banyak lane dan pemandangan sangat cantik.

Ada satu tempat yang boleh disinggah iaitu Route 12 Coffee Shop, ala-ala R&R. Boleh cuba kopi kat sini sedap dan murah. Ada juga kedai jualan barang-barang dan tempat lepak santai.

Dari Bangkok ke/dari Phu Tub Berk, perjalanan ambil masa 6 jam atau lebih. Agak jauh dan keadaan jalan juga berbeza-beza. Ada jalan besar 2/3 lane dan ada juga jalan 1 lane sahaja.

Ada banyak route untuk ke sini. Cadangan, gunakan route 2372/2331/11/12 sebab jalan cantik dan pemandangan pun sangat cantik. Kami datang guna route 2372 & 2331. Balik pula gunakan route 11 dan 12. Serius lawa pemandangan sepanjang perjalanan. Waktu senja pun cantik sangat.

1. Dari Bangkok boleh menaiki bas tetapi cuma sehingga ke pekan Petchabun/Lom Sak (Phu Tub Berk terletak di tengah-tengah antara Lom Sak dan Petchabun. 1 jam lebih untuk ke Phu Tub Berk dan kena naik teksi/songtaew/sewa motor).

2. Dicadangkan sewa kereta/4WD/van. Lebih praktikal dan menjimatkan terutamanya jika dalam kumpulan.

3. Ride! Ramai rider motor besar kat sini. Hehe.

Info
Puncak Phu Tub Berk ni terletak ni atas gunung, jadi, kena mendaki naik hampir 1 jam (bergantung kepada jenis/keadaan kenderaan). Diingatkan, dari kaki jalan besar menuju ke puncak Phu Tub Berk, jalan sangat mencabar!

Berliku-liku dan banyak selekoh tajam yang tinggi. Kena berhati-hati terutamanya pada waktu siang sebab banyak kenderaan naik/turun. Kawal kelajuan dan peka dengan brek sebab nak naik tu memang semput, nak turun laju je.

Setelah tiba di atas gunung, akan terjumpa persimpangan T. Kiri ke Phu Hin Rong Khla National Park dan kanan ke Phu Tub Berk. Ambil simpang ke kanan dan teruskan perjalanan mendaki/turun gunung.

Kami cadangkan supaya anda tanya dengan sesiapa arah untuk ke lokasi perkhemahan sebab nak ke situ kena jalan dalam 1km lagi dan ada simpang yang mungkin boleh terlepas kalau tak alert.

Kami sesat beberapa kali disebabkan tiba pada waktu malam dan sudah gelap, tak nampak signboard. Sangat mengelirukan.

Bagi yang nak berkhemah, ada beberapa campsite di puncak gunung (betul-betul berdekatan tempat tarikan utama-sunrise watching). Dicadangkan untuk datang awal, sebelum waktu malam sebab office campsite tak buka pada waktu malam.

Kos sewa tapak khemah 50 baht seorang (jika ada khemah sendiri dan cuma sewa tapak). Jika nak sewa khemah dengan campsite office, kos antara 500-800 baht seorang/malam.

Khemah naikkan sendiri dan bila nak checkout, kena buka sendiri juga. Kat sini ada ramai orang berkhemah dan banyak khemah, jadi tak perlu risau. Power plug rasanya tak ada. Toilet dan tempat mandi pulak ada public bathroom berbayar. Tapi tak ada heater so be ready for the crazy coldness, hehe.

Selain tapak khemah, ada banyak guesthouse di sekitar puncak Phu Tub Berk. Tapi, rasanya agak mustahil untuk buat tempahan awal sebab majoriti mereka tak iklankan bilik di mana-mana laman web seperti Agoda/Booking.com/Trivago dll.

Walk in paling mudah atau boleh telefon terus (tak semua boleh komunikasi dalam bahasa Inggeris jadi agak sukar juga). Kadar bilik juga agak mahal terutamanya waktu cuti.

Link maklumat berkaitan boleh baca di tips for visiting Phu Tub Berk in Phetchabun Thailand.

Kami mula mendaki dari kaki jalan besar dalam jam 9.30pm. Mencabar gila nak sampai ke puncak sebab keadaan jalan yang macam ular kena palu, hampir 19km mendaki. Cuba bayangkan. Hihi.

Mujur waktu malam, kenderaan tak ada dan cuma kami je yang gigih mendaki dengan Almera 1.2 yang kadang-kadang tak pickup walaupun pedal minyak dah tekan habis dan cik pemandu juga dah sejuk tangan sebab takut ngee.

Hampir jam 10.30 malam, selepas sesat dan menyinggah banyak tempat untuk bertanya jalan ke campsite, akhirnya kami sampai ke campsite. Kami minta bantuan daripada satu kumpulan yang ada kat luar khemah mereka untuk bantu kami dapatkan khemah.

Bercakap macam ayam dan itik dan setelah bermacam cara termasuk ke campsite office, akhirnya terpaksa redha untuk tidur dalam kereta sebab campsite office dah tutup dan kami tak ada khemah sendiri (kalau ada khemah sendiri, boleh pacak je, esok baru bayar kos sewa tapak kat office).

Gigih juga cuba dapatkan bilik sebab masa tu rasa terdesak gila nak caj handphone dan powerbank (titeww la tuuu), Amal pun macam flat sebab naik gunung, kepala pening kot.

Jumpa satu group lelaki ni tengah minum sambil panaskan badan kat bara api. Seorang dpd group ni willing tolong kitorang, carikan office guesthouse dan siap call kan guesthouse untuk tanya bilik kosong. Tapi gagal jugak. So masa ni memang dah redha sangat.

Kami ambil keputusan untuk tidur dalam kereta saja sebab kami hanya bermalam 1 malam saja dan nak tengok sunrise je. Tak lama lepas tu lelaki tu datang cari kami di campsite dan bagitau ada bilik kosong, tapi kami tolak sebab terlalu mahal dan kami tak cukup duit untuk itu. Terharu kot dia cari kami jalan dari guesthouse dia nak make sure kami dapat bilik huhuuu.

Ain tiba-tiba hilang dan tak lama lepas tu, Ain yang peramah ni jumpa sorang wanita warga Thailand yang boleh berkomunikasi dalam bahasa Inggeris dan sedikit bahasa Malaysia.

Dia tolong kami carikan bilik dan akhirnya selepas nego, nak tak nak tak, dapat sebuah bilik untuk 4 orang yang sangat dekat dengan tapak perkhemahan (seberang je).

Agak mahal tapi masih dalam kos kami. 2,000 baht/bilik yang ala-ala chalet, siap dengan bilik air yg ada water heater tapi tilam keras kematu dan selimut guna toto. Serius sejuk gila malam tu. Hiksss.

Tips
1. Kalau boleh, naik ke puncak Phu Tub Berk waktu masih siang. Khemah guesthouse semua kena walk in, so risiko tak ada penginapan tu tinggi terutamanya waktu cuti sekolah.

2. Hati-hati memandu. Jalan sangat curam/tinggi/selekoh tajam. Guna Waze jika perlu untuk tengok kat mana ada selekoh tajam.

3. Isi minyak siap-siap. Sekitar kawasan kaki jalan besar dan di puncak Phu Tub Berk tak ada stesen minyak.

4. BAWA BAJU SEJUK/SWEATER/JAKET/STOKIN. Sumpah sejuk! Waktu kami sampai, suhu dah 16 degree. Waktu pagi cecah 12 degree. Sampaikan pagi tu masa nak tengok sunrise, bila bercakap keluar asap. Okey ni amazing sebab pengalaman ni cuma merasa kat China dan Jepun dulu waktu suhu hampir negatif.

5. Makanan halal tak ada. Bawak siap-siap, beli la apa-apa yang boleh dimakan kat 7E.

6. Ada kedai souvenir dan jual kudapan (kopi, keledek bakar) kat kawasan tapak khemah tu. Tapi siang je bukak. Malam tutup.

7. Ada jugak kedai jual strawberi kat puncak ni. Sila beli sebab murah dan sedap. Manis! Berbaloi.

8. Kat tepi jalan sepanjang jalan keluar dari Phu Tub Berk ada banyak gerai/orang jual sayur dan buah-buahan. So boleh beli kalau nak alas perut.

9. Sepanjang jalan kena palu tu juga ada beberapa lokasi/platform untuk tengok view Petchabun dari atas gunung. I tell you, pemandangan dari atas sangat cantik! Amazing and superb subhanaAllah.

10. Sunrise kat sini memang cantik! Waktu pagi, seawal jam 5 pagi dah ramai berkumpul nak tengok sunrise. Siap sedia dengan pakaian yang sesuai sebab cuaca sejuk, berawan, dan berangin. Kami angkut toto bilik sekali. Spend masa antara jam 6-8 pagi untuk view sunrise yang sempurna.

11. Pemandangan awan macam yang viral tu, tak semua dapat merasa pengalaman tu. Kami tak ada rezeki nak merasa.

12. Dalam jam 9 pagi, dah tak ramai orang kat puncak dan platform. Waktu ni boleh tengok pemandangan ladang sayur/buah dan perkampungan yang cantik dengan lebih jelas.

13. Ada gerai kopi kat situ yang jual poskad siap pos. Kalau berminat boleh la beli poskad dan hantar pada diri sendiri, eksklusif dari puncak Phu Tub Berk.

14. Parking kereta adalah bebas tapi alert sendiri kalau block kereta orang.

15. Route 12 tu, singgah dlm 30 min-1 jam pun ok. Untuk lepak santai.

Baca lagi: 40 Tip Kembara Backpack Ke Hatyai Dan Songkhla Di Thailand


Beri 3 Minit, Anda Akan Jatuh Cinta Pada Anak Kecil Ini. Saksikan Kenapa

Zhang Junhao, anak kecil berusia 3 tahun dari Shandong, China, bukanlah anak kecil yang biasa.

Dalam umur sekecil ini, beliau berani bertanding di dalam rancangan bakat “Amazing Chinese”.

Apa yang beliau buat, bukan setakat comel, tetapi bisa membuat mulut anda ternganga.

Ok dah, sekarang anda boleh tutup mulut sudah :D


Beri Keterangan Palsu Untuk ‘Berbulan Madu’, Pasangan Instafamous Ini Bakal Dikompaun

Sebelum ini kecoh di media sosial apabila instafamous kongsikan cara untuk netizen merentas negeri untuk berbulan madu sepertinya. Lantaran itu, pasangan instafamous tersebut telah dipanggil pihak polis untuk memberikan keterangan.

Menurut Ketua Polis Daerah Wangsa Maju, Superintendan Ashari Abu Samah berkata, siasatan secara menyeluruh mendapati wujud keraguan berdasarkan keterangan yang diberikan oleh pasangan berkenaan kepada polis pada 20 Mac lalu.

Kes instafamous rentas negeri untuk honeymoon.

Polis dapati pasangan itu beri keterangan palsu berkaitan alasan rentas negeri.

Mereka buat persiapan awal dengan tenpah hotel lebih awal pada Disember 2020 untuk menyambut ulangtahun perkahwinan pada 17 Mac 2021-KPD Dang Wangi pic.twitter.com/508oupHdv2

— Mohd Redzuan Abdul Manap (@redzuanNewsMPB) March 22, 2021

Malah, pasangan instafamous tersebut bakal dikenakan kompaun kerana didapati memberikan keterangan palsu berkaitan alasan memohon kebenaran rentas negeri.

Difahamkan, pasangan tersebut telah melakukan persiapan awal dengan membuat tempahan hotel lebih awal secara atas talian pada Disember 2020 untuk menyambut ulang tahun perkahwinan pada 17 Mac lalu.

Oleh itu, pihak polis membuka kertas siasatan terhadap kedua-dua individu terbabit mengikut Seksyen 22(d) Akta Pencegahan Dan Pengawalan Penyakit Berjangkit 1988 (Akta 342). Jika disabitkan kesalahan, pasangan tersebut boleh dikenakan tindakan kompaun sehingga RM10,000.

Pihak polis turut mengingatkan orang ramai supaya tidak sesekali menyalahgunakan kebenaran rentas negeri yang diberikan untuk urusan perniagaan, kerja atau pun kecemasan dengan menjalankan program peribadi lain serta bercanggah dengan alasan yang diberikan kepada polis sewaktu memohon pergerakan rentas negeri.

Bagi anda yang terlepas berita instafamous ini, boleh klik pautan di bawah untuk ketahui lebih lanjut.

Ajar Cara-Cara Rentas Negeri Untuk Bulan Madu, Tindakan ‘Instafamous’ Buat Netizen Berang

Rentas Negeri Untuk Bulan Madu, Pasangan ‘Instafamous’ Ini Dipanggil Pihak Polis


Beri Rokok Buat Jemaah Masjid, ‘Sedekah Jumaat’ Lelaki Ini Undang Pertikaian Netizen

Sudah menjadi kebiasaan setiap kali solat Jumaat di masjid akan terdapatnya individu yang berbesar hati untuk melakukan sedekah atau kenduri buat para jemaah masjid terdiri daripada buah-buahan dan sebagainya.

Dalam pada itu, lain ceritanya pada kali apabila dikongsikan menerusi TikTok @udinponboleh di mana terdapat sebuah masjid di mana terdapat seorang jemaah yang membuat sedekah rokok dan diletakkan pada raga motosikal serta juga bahagian depan kereta.

♬ suara asli – 𝙀𝙛𝙚𝙣𝙙𝙞 – 𝙀𝙛𝙚𝙣𝙙𝙞

Reply to @firhannafees abis semua org die bagi😂#fyp

♬ suara asli – 𝙀𝙛𝙚𝙣𝙙𝙞 – 𝙀𝙛𝙚𝙣𝙙𝙞

Di sebalik pemberian rokok secara percuma buat para jemaah, para netizen seolah mempertikaikan isu dosa dan pahala pemberian rokok khususnya di kawasan ibadah. Tidak kurang juga yang hairan dengan ‘sedekah’ dilakukan oleh individu dalam video berkenaan.

Walau bagaimanapun, hukum menghisap rokok telah difatwakan haram oleh Jawatankuasa Fatwa Negeri Selangor sejak dari tahun 1995.

Selain itu, Mantan Mufti Wilayah Persekutuan, Datuk Dr. Zulkifli Mohamad al-Bakri turut berkongsi lebih lanjut isu pengharaman rokok dengan lebih lanjut menerusi pautan beliau di mana anda boleh klik di sini untuk mengetahui lebih lanjut.

Tular pada minggu ini apabila Shaukat selaku ahli gusti profesional negara mendapatkan pengiktiran serta ‘amaran’ daripada legenda gusti, Undertaker.

Berjaya Jadi Penggusti Terbaik Asia Tenggara, Undertaker Tampil Beri ‘Warning’ Kepada Shaukat

‘Jatuh Pun Sopan’ – Netizen Terhibur Dengan Telatah Wanita Ini Yang Tergelincir Membawa Makanan


Beri Saudara Tiada Lesen Pinjam Kereta, Anggota Polis Terbabit Dikenakan Saman

Pada dua hari lalu sebuah Proton Saga dilihat mengganggu lalu lintas serta membuat double park dan turut diletakkan vest polis pada bahagian dashboard telah menjadi perbualan netizen.

Ketua Polis Daerah Ipoh, Asisten Komisioner Yahaya Hassan telah mengeluarkan kenyataan rasmi berhubung isu yang tular itu. Kejadian itu berlaku Sabtu lalu pukul 6.29 petang di Persiaran Brash berhampiran Taman Rekreasi Sultan Abdul Aziz atau Padang Polo, petik Kosmo.

Katanya, berdasarkan semakan, kereta jenis Proton Saga berwarna hitam itu adalah milik pegawai rendah polis yang bertugas di Batu Gajah.

“Ketika kejadian, kereta itu dipandu oleh saudara anggota tersebut dan semakan juga mendapati, vest polis yang berada di papan pemuka kenderaan merupakan milik penjawat awam itu.

“Sehubungan itu, pemandu kenderaan telah dikenakan saman di bawah Kaedah Lalu Lintas 16(1) LN 166/59 kerana membuat halangan lalu lintas dan di bawah Seksyen 26(1) Akta Pengangkutan Jalan (APJ) 1987 kerana memandu tanpa lesen memandu yang sah.

“Pemilik kereta juga disaman mengikut Seksyen 26(1) APJ 1987 kerana membenarkan seseorang memandu kenderaan tanpa lesen,” katanya dalam kenyataannya di sini.

Menurut beliau, kes itu juga dirujuk kepada Jabatan Integriti dan Pematuhan Standard (JIPS) Kontinjen Perak untuk siasatan dari sudut tatatertib terhadap pegawai rendah polis berkenaan.

Tegasnya, pihak polis sama sekali tidak akan berkompromi dengan mana-mana pegawai dan anggota yang melakukan kesalahan lalu lintas.


Beribu ‘Telur Ais’ Dirakam Di Persisiran Pantai Finland

Beribu-ribu ‘telur ais’ ditemui di Finland, satu kejadian menurut pakar hanya berlaku dalam keadaan yang tertentu.

Risto Mattila, seorang jurugambar amatur dari Oulu yang menangkap gambar itu, berkata kepada Guardian, dia dan isterinya sedang berjalan di sepanjang pantai Marjaniemi di Pulau Hailuoto pada hari Ahad lalu dan mereka menemui bola berais yang meliputi jarak 30 meter (98 kaki) pantai.

Dia berkata ‘telur berais’ terbesar yang pernah ditemuinya adalah saiz bola sepak, sambil mengakui ia adalah pemandangan yang menakjubkan selama dia tinggal di sana.

Jouni Vainio, pakar ais di Institut Meteorologi Finland, berkata kejadian itu luar biasa, tetapi boleh berlaku sekali setahun dalam keadaan cuaca yang betul.

Beliau berkata, kejadian itu akan berlaku apabila suhu udara berada di bawah sifar, ditambah dengan suhu air yang betul (hampir dengan titik beku), pantai yang cetek dan perlahan.

“Tetapi anda memerlukan sesuatu yang bertindak sebagai asas [kepada kejadian tersebut]. Asas tersebut akan mula mengumpul ais disekeliling dan bergerak ke sepanjang pantai – ke depan dan ke belakang. Permukaan bola yang kecil menjadi basah, membeku dan menjadi lebih besar dan lebih besar.

Jopa on ihmeellisiä jääkivimuodostelmia kerääntynyt Marjaniemen rannalle! #vau #hailuoto #jääkivi #rannalla #luonnontaidetta #majakka #artofnature #naturephotos #snowballs #onthebeach #visitfinland #visithailuoto #whataview

A post shared by  Tarja Terentjeff (@tarjuliini) on Nov 5, 2019 at 1:57am PST

Musim luruh adalah masa yang tepat untuk melihat fenomena ini, menurut Dr James Carter, profesor geografi-geologi di Illinois State University, kerana ini adalah masa ais mula terbentuk di permukaan air.

Berikut adalah fenomena lain yang berlaku di seluruh dunia. Klik pautan di bawah untuk membaca.

Adakah Fenomena 24 Jam Malam Di Svalbard Merupakan Petanda Kiamat?

Anda Baru Terlepas Satu Fenomena Menakjubkan Pagi Ini

Melihat Fenomena ‘Blue Fire’ Di Kawah Ijen, Indonesia Dan Bagaimana Nak Ke Sana


Beribu Tentera AS Berkampung Di Capitol, Siap Sedia ‘Berperang’ Dengan Penunjuk Perasaan

Beratus-ratus tentera Pengawal Nasional terlihat tidur di lantai banggunan Capitol di Washington, lapor Radio.com.

Semalam, sosial media dipenuhi dengan foto-foto pasukan Pengawal Nasional yang tidur di atas lantai Capitol Visitor Center yang terletak di antara Dewan Senat dan bangunan Capitol itu sendiri.

Ada sebahagian daripada mereka yang bersandar pada tiang, ada yang tidur di bawah patung bekas presiden, ada juga yang menggunakan beg untuk dijadikan bantal, manakala yang lain pula menggunakan tangga untuk dijadikan katil. Sementara senjata mereka diletakkan dekat dengan mereka.

A post shared by Bloomberg Business (@bloombergbusiness)

BuzzFeed melaporkan kira-kira 2,000 anggota Pengawal Nasional ditempatkan di sana pada pagi Rabu, menurut seorang pegawai Jabatan Pertahanan yang mengatakan kepada CBS News bahawa tahap ancaman di Capitol adalah “sangat tinggi” – “lebih tinggi daripada yang dilaporkan” dalam berita.

Tujuan kehadiran tentera ke Capitol adalah bagi mencegah kejadian yang tidak diingini kerana terdapat khabar angin bahawa akan berlaku rusuhan jika anggota tentera Pengawal Nasional tidak dikerahkan ke Capitol.

Salah seorang pegawai Pengawal Nasional berkata sebahagian daripada mereka akan bekerja sebagai pengawal di Capitol setelah terjadinya serangan daripada kumpulan QAnon minggu lalu.

I spotted the National Guard sleeping in the hallways of the Capitol as I walked in this morning. pic.twitter.com/PzVpQCo5yU

— Daniella Diaz (@DaniellaMicaela) January 13, 2021

Pengawal Nasional juga menjangkakan bahawa keganasan yang sama akan berlaku ketika Kongres bersambung dengan prosiding pendakwaan dan hari di mana Presiden Joe Biden akan diangkat menjadi Presiden AS pada 20 Jan nanti.

Untuk rekod, difahamkan, sehingga 15,000 anggota Pengawal Nasional akan dikerahkan menjelang hari pelantikan Presiden Joe Biden yang berjaya memenangi pilihan raya yang lalu.

Ramalan kartun The Simpsons tahun lalu akhirnya jadi kenyataan pada hari ini. Klik pautan di bawah untuk membaca.

Ramalan Kartun The Simpsons Tahun Lalu Akhirnya Jadi Kenyataan Pada Hari Ini


Berikan Komen ‘Pedas’ Dan Biadab, Netizen Persoalkan Kredibiliti Sheila Rusly Sebagai Juri

Baru-baru ini, satu sedutan video dari episod program masakan di mana pengarah dan pelakon, Sheila Rusly menjadi juri tetap rancangan tersebut telah tular di media sosial.

Menerusi video viral itu, Sheila Rusly memberi komen ‘pedas’ kepada peserta apabila masakan yang dimasak oleh mereka tidak berjaya menambat hati juri dan rasa masakan juga kurang enak.

A post shared by TV9 Malaysia (@tv9malaysia)

Bukan itu sahaja, Sheila turut menegur peserta kerana potongan kepingan ayam saiz yang berbeza kesemuanya. Malah, dia meninggikan suara sambil menunjukkan ayam yang keras akibat masak terlalu lama.

Rata-rata netizen menganggap caranya agak biadab dengan teguran yang kasar itu. Ramai yang mempersoalkan kredibiliti Sheila dalam bidang masakan memandangkan Sheila bukanlah tukang masak profesional.

Meninjau ke ruangan komen, kebanyakkan netizen mengecam tindakan wanita berusia 51 tahun itu kerana dia tidak sepatutnya menegur peserta dengan begitu teruk sekali. Tambahan, peserta program itu tidak mempunyai latar belakang bidang masakan mahupun tukang masak profesional.

Menurut netizen juga, komen kasar Sheila itu lebih kepada memalukan rancangan Malaysia berbanding negara lain kerana menjemput juri yang ‘over’ untuk menjadi juri.

Difahamkan, Chef Adu dan Sheila Rusly menjadi juri tetap di sebuah rancangan bertajuk Dapur Tempur yang menampilkan lapan pasangan keluarga minat dalam bidang memasak untuk bertanding.


Berikut Adalah 5 Negara Terkaya Di Dunia, 2 Daripadanya Adalah Jiran Malaysia

Global Finance sebelum ini telah mengeluarkan senarai lima negara terkaya di dunia. Negara-negara yang disenaraikan ini sebenarnya adalah negara yang mempunyai penduduk yang sedikit dan wilayah jajahan yang kecil.

Antara faktor mengapa negara kecil mempunyai hasil kekayaan yang tinggi adalah disebabkan kebolehan mereka menarik pelaburan asing sambil dibantu oleh sektor kewangan dan sistem cukai yang baik.

Dari senarai lima negara terkaya di dunia, dua daripadanya berada di Asia. Sementara itu, terdapat dua negara dari rantau Asia Tenggara yang berjaya masuk ke dalam senarai lima negara terkaya di dunia.

Dikedudukan pertama adalah Qatar, dengan KDNK-PPP mencapai USD$ 132,886. Sumber kekayaan Qatar datang dari pelbagai sektor. Antaranya adalah minyak, gas dan petrokimia.

Selain itu, seni bina moden, pusat membeli-belah, dan sajian kuliner yang mewah juga adalah antara faktor yang berjaya menarik minat pelabur dan pelancong asing untuk mengunjungi negara itu. Jumlah penduduknya juga sangat kecil, iaitu 2.8 juta orang.

Di tempat kedua adalah Macao. Negara yang berada di bawah pentadbiran khas Republik Rakyat China ini telah berjaya menghasilkan kekayaan yang luar biasa. Dengan populasi lebih dari 600,000, Macao mempunyai lebih dari 40 kasino di wilayah yang mempunyai keluasan kira-kira 30 kilometer persegi.

Luxembourg adalah negara ketiga terkaya di dunia. Negara kecil di Eropah ini terkenal dengan seni bina istana, pemandangan luar bandar, dan festival budaya dan gastronomi.

Namun, negara yang mempunyai 600,000 penduduk menggunakan kekayaannya untuk rakyat. Sebahagian besar sumber kekayaan mereka telah digunakan untuk perumahan, insurans kesihatan dan program pendidikan yang lebih baik.

Negara keempat terkaya di dunia jatuh kepada Singapura. Bagi pelabur asing, Singapura adalah syurga bagi sebahagian syarikat bertaraf dunia. Malah, sebahagian orang kaya lebih suka untuk menetap di Singapura berbanding negara lain.

Antaranya adalah Zhang Yong, salah satu orang terkaya di dunia dengan nilai kekayaan dianggarkan sebanyak USD$ 16 bilion telah memilih untuk tinggal di Singapura. Selain itu, salah seorang pengasas Facebook, Eduardo Saverin dengan nilai kekayaan dianggarkan sebanyak USD$ 14 bilion juga memilih untuk tinggal di negara kecil ini.

Selain Singapura, wakil Asia Tenggara yang berjaya berada di kedudukan terakhir sebagai negara terkaya di dunia ialah Brunei Darussalam. Dipimpin oleh Sultan Hassanal Bolkiah, negara kecil ini memiliki kekayaan luar biasa sekitar USD$ 28 bilion, dan kekayaan Brunei datang dari sumber minyak dan gas asli.

Sumber kekayaan ini juga telah menjadikan Sultan Hassanal Bolkiah antara raja yang kaya di dunia. Dia memiliki sebuah istana dengan 1,788 bilik, 257 bilik mandi, dewan jamuan yang mampu memuatkan lebih 5,000 tetamu, sebuah masjid untuk 1,500 jemaah, 200 ekor kuda polo, kolam renang dan 18 lif.

Untuk bacaan lanjut, klik pautan di bawah.

500 Manusia Terkaya Dunia Rugi RM411 Bilion Akibat Kejatuhan Pasaran Saham

Dalam Masa Beberapa Jam, Pengasas Zoom Berjaya Catat Keuntungan Sebanyak RM17 Bilion

Penjual Air Botol Jadi Individu Terkaya Di China, Bagaimana Dia Menewaskan Jack Ma?


Berikut Adalah Cara-Cara Untuk Mendaftar Vaksin COVID-19 Dengan Kemas Kini Terkini MySejahtera

Seperti yang sedia maklum, vaksin COVID-19 telah sampai di Malaysia pada 21 Februari yang lalu dan kini semua orang di Malaysia boleh mendapatkannya dengan cara mendaftar di applikasi MySejahtera.

Terdapat cara untuk mendaftar bagi mendapatkan vaksin COVID-19, mudah sahaja dan anda dapat menyelesaikannya dalam hanya beberapa minit. Berikut adalah langkah-langkahnya :

1. Kemas kini aplikasi MySejahtera anda dan setelah itu anda akan dapat lihat bahagian baharu untuk pendaftaran vaksin.

2. Tekan butang pilihan vaksin COVID-19 pada skrin utama Mysejahtera dan anda akan dapat melihat dan mengemas kini profil anda bagi memastikan nama, nombor IC atau Pasport dan nombor telefon anda betul.

3. Setelah disahkan, anda boleh terus mendaftar untuk program vaksinasi. Namun Fasa 1 yang akan bermula hari ini hanya untuk kumpulan barisan hadapan. Anda boleh terus mendaftar dan akan diberitahu ketika fasa seterusnya bermula.

4. Dibahagian ‘Click Here’, anda akan dibawa untuk menjawab empat soalan yang merangkumi minat anda untuk mendapatkan vaksin. Jawab semua soalan untuk menyelesaikan pendaftaran vaksin COVID-19 anda.

Difahamkan kemas kini terbaharu ini hanya untuk sistem iOS, manakala versi Android perlu menunggu kemas kini terbaharu yang akan segera dilancarkan.

Untuk rekod, fasa pertama akan merangkumi 500,000 kumpulan barisan hadapan dari Februari hingga April 2021. Fasa 2 akan berlangsung dari April hingga Ogos 2021 yang merangkumi 9.4 juta orang. Manakala Fasa 3 akan bermula Mei 2021 sehingga Februari 2022 dengan melibatkan 13.7 juta orang.

Melawan teori anti vaksin yang kaitkan pesawat OneWorld dengan ‘agenda dajjal’. Klik pautan di bawah untuk membaca.

Melawan Teori Anti Vaksin Yang Kaitkan Pesawat OneWorld Dengan ‘Agenda Dajjal’

Vaksin Pfizer-BioNTech Tiba 21 Feb, Program Imunisasi COVID-19 Kebangsaan Akan Bermula 26 Feb


Berikut Adalah Penyakit Yang Mampu Dicegah Dengan Hanya Mengambil Vaksin

Vaksin sememangnya sudah terbukti berkesan bukan sahaja untuk satu penyakit tapi lebih dari 10 penyakit berjangkit di dunia. Penyakit-penyakit berbahaya ini wujud di negara kita dan boleh memberi kesan ke atas semua orang tidak kira umur atau latar belakang.

Berikut adalah senarai penyakit yang anda perlu tahu.

Anda mesti pernah dengar nama Vaksin BCG? Bacille Calmette-Guerin atau dikenali sebagai BCG adalah vaksin yang memberi perlindungan terhadap penyakit tuberkulosis/Tibi.

Bahayanya penyakit Tibi ini, ia bukan sahaja menyerang paru-paru tapi juga menyerang bahagian lain seperti otak, tulang, kulit, buah pinggang, usus dan kelenjar.

Risiko kematian: Tinggi jika tidak dirawat

1 daripada 3 orang dari seluruh dunia pernah dijangkiti Hepatitis B yang boleh disebarkan oleh cecair badan/hubungan seks, berkongsi jarum, tatu, ibu yang berjangkit kepada anak semasa proses kelahiran dan juga dari darah.

Sekiranya bayi dijangkiti, risiko menjadi pembawa adalah 90 – 95% manakala jika orang dewasa yang dijangkiti, risiko menjadi pembawa adalah 5 – 10%. Masalah ini boleh menjadi punca kegagalan fungsi hati, sirosis hati dan juga kanser hati. Disebabkan itu penting untuk bayi mendapatkan vaksin hepatitis B sejurus selepas lahir.

Risiko kematian: Tinggi jika mendapat komplikasi

Penyakit difteria adalah jangkitan akut yang menjejaskan sistem pernafasan dan boleh menyebarkan jangkitan kepada 6-7 orang yang lain.

Toksin daripada bakteria difteria ini akan menyebabkan terbentuknya lapisan putih di kerongkong yang akan menebal dan boleh mengakibatkan sesak nafas dan lemas. Ia juga boleh mengakibatkan radang jantung (myocarditis) dan radang saraf (polyneuritis)

Risiko kematian: Tinggi terutama di kalangan kanak-kanak berumur 5 tahun ke bawah

Tetanus atau kancing gigi pula boleh menyebabkan otot koyak, patah tulang, radang paru-paru dan jantung berhenti mengejut. Kelahiran tidak selamat atau bukan oleh kakitangan kesihatan terlatih menyumbang kepada kejadian tetanus di kalangan bayi baru lahir.

Risiko kematian: Tinggi terutamanya dikalangan bayi baru lahir

Bagi penyakit polio pula, tiada rawatan spesifik namun ianya boleh dicegah melalui imunisasi. Penyakit ini mudah dijangkiti dengan hanya tersentuh permukaan tercemar atau mengambil air dan makanan yang tercemar dengan najis.

Ia boleh menyebabkan kerosakan saraf atau lumpuh kekal. Pesakit lumpuh boleh maut akibat daripada kelumpuhan otot pernafasan. Kanak-kanak yang mengalami lemah otot atau kelumpuhan secara tiba-tiba perlu dapatkan rawatan segera.

Risiko kematian: Tinggi sekiranya tidak dirawat

Virus campak disebarkan melalui udara, titisan cecair penafasan dan sentuhan langsung. Seorang pesakit campak boleh menjangkiti 12-18 orang lain, terutama yang tiada imunisasi. Komplikasi termasuklah jangkitan telinga, radang paru-paru, cirit-birit, Encephalitis (radang otak).

Risiko kematian: 1 daripada 100 hingga 1000 kanak-kanak yang dijangkiti maut disebabkan komplikasi pernafasan & saraf.

Beguk walaupun sering dipandang remeh, ia boleh mengakibatkan komplikasi radang selaput otak, radang otak, penyebab kemandulan, radang pankreas, radang ovari, cacat pendengaran dan juga radang jantung.

Risiko kematian: Rendah tetapi risiko komplikasi serius tinggi

Rubella memberikan komplikasi rendah kepada kanak-kanak tetapi jika ibu mengandung dijangkiti, ia boleh menyebabkan keguguran dan kecacatan bayi.

Risiko kematian: Rendah tetapi berbahaya kepada kandungan

Senarai di atas ini hanyalah sebahagian sahaja. Sebenarnya terdapat banyak lagi penyakit berjangkit lain yang boleh anda alami jika tidak divaksin.

Sebanyak 4068 responden berjaya direkodkan.

Hasil tinjauan kami yang dibuat pada Oktober lalu* kami mendapati, 78.7% responden tahu apa itu vaksin namun ada yang masih samar-samar akan kepentingan vaksin untuk kanak-kanak.

Anda boleh rujuk keputusan penuh tinjauan tersebut dibawah:

*Rujuk artikel survey: [SURVEY] Jom Jawab Survey Ni Untuk Uji Sejauh Mana Korang Tahu Pasal Vaksin!

62% responden daripada kalangan pembaca OHBULAN bersetuju bahawa kanak-kanak perlu divaksin.

Namun, 892 daripada 4068 responden daripada kalangan pembaca OHBULAN masih lagi tidak bersetuju manakala 17.8% masih was-was lagi dengan keberkesanan vaksin terhadap kanak-kanak.

Tujuan vaksin diberikan sebenarnya untuk melindungi kanak-kanak daripada penyakit cegahan vaksin yang boleh membawa kepada kecacatan kekal dan maut.

Sebanyak 90.3% tahu kategori kanak-kanak yang tidak boleh divaksin.

Manakala 97.2% akan bawa anak ke klinik dengan segera serta laporkan kepada anggota kesihatan atau membuat laporan online sekiranya anak mereka menunjukan kesan selepas menerima vaksin.

Berdasarkan tinjauan tersebut, boleh dikatakan 91.8% daripada yang menjawab kaji selidik ini telah menyesuaikan diri dengan norma baharu dan memahami prosedur yang perlu dilakukan jika ingin membuat janji temu imunisasi.

Sejak COVID-19 melanda negara, rakyat Malaysia kian peka betapa pentingnya vaksin bukan sahaja untuk orang dewasa tapi juga untuk kanak-kanak. Kanak-kanak yang tidak divaksin daripada kecil akan lebih berisiko tinggi untuk terdedah kepada bahaya dijangkiti penyakit berjangkit lebih daripada kanak-kanak yang divaksin.

Jadi, pastikan anak anda menerima vaksin supaya mereka boleh terhindar daripada penyakit berjangkit dan boleh terokai dunia dengan lebih berani. Untuk maklumat lanjut mengenai vaksinasi kanak-kanak anda boleh tekan dekat SINI!.


15 Tip Mendaki Gunung Irau Buat ‘Newbie’ Yang Baru Berjinak Dengan Gunung

Gunung Irau merupakan puncak tertinggi di Cameron Highlands dan gunung yang ke-15 tertinggi di Malaysia dengan ketinggian 2,110 meter. Ibarat ‘Fangorn Forest’ di dalam filem ‘Lord Of The Rings’, gunung ini merupakan antara tarikan aktiviti pendakian kerana keunikan hutan lumutnya di gunung ini.

Berikut saya kongsikan 15 tips dan persediaan buat anda yang ingin mendaki Gunung Irau.

1. Untuk membuat pendakian Gunung Irau, terlebih dahulu perlu memohon permit daripada Jabatan Perhutanan Negeri Pahang. Permohonan boleh dibuat secara atas talian dilaman web forestry.pahang.gov.my

2. Makluman keputusan permohonan akan di hantar ke emel. Bagi bayaran permit, ia hendaklah disediakan dalam bentuk Wang Pos atau Bank Draf atas nama Pengarah Perhutanan Negeri Pahang dan diserahkan kepada Pejabat Hutan Daerah Cameron Highlands.

3. Dinasihatkan membuat tembahan tarikh seawal mungkin kerana permit dikeluarkan hanya untuk 100 orang pendaki setiap hari. Yuran permit telah naik dari RM5 ke RM10 bermula Februari 2017 untuk seorang pendaki.

4. Sebelum pendakian, perlu ke Balai Polis Brinchang untuk memaklumkan maklumat pendakian seperti senarai ahli mendaki, waris yang boleh dihubungi, waktu dijangka tamat aktiviti mendaki dan sertakan salinan permit mendaki.

5. Perjalanan untuk ke tempat permulaan pendakian akan melalui ladang teh yang menghijau. Keadaan stuktur jalan telah pun dinaik pulih dari sebelumnya.

Walaubagaimanapun, keadaan jalan yang sempit dan banyak selekoh yang tajam memerlukan pemanduan yang lebih berhati- hati dan perlu membunyikan hon di setiap selekoh. Jika rasa tidak berkeyakinan untuk memandu sendiri, boleh menggunakan khidmat menyewa kenderaan ‘4×4’ yang banyak disediakan dengan harga yang berpatutan.

6. Biasanya pendakian mengambil masa 3 hingga 4 jam untuk sampai ke puncak bergantung kepada stamina masing- masing. Dinasihatkan anda memulakan pendakian pada awal pagi untuk mengelakkan aktiviti turun dilakukan pada lewat petang. Jadi anda dapat tiba di tempat permulaan pendakian sebelum waktu malam.

7. Peringkat permulaan trail agak mendatar dan laluan menurun sebelum trail mula mendaki. Ketika perjalanan, anda akan menjumpai pelbagai jenis bunga dan periuk kera serta bakal disajikan dengan keindahan hutan yang berlumut dan menghijau.

8. Selepas dua jam mendaki, akan sampai kawasan lapang yang dipanggil Anak Irau atau ‘False Peak’. Dari sini memakan masa lebih kurang 1 jam 15 minit untuk sampai ke puncak.

9. Pendaki dinasihatkan memakai ‘windbreaker’ kerana suhu pada waktu pagi di sini sejuk sekitar 20- 22 Celcius. Boleh juga bawa bersama baju hujan atau ‘poncho’ sebagai persediaan jika hujan kerana cuaca di sini tidak menentu.

10. Oleh kerana sepanjang pendakian untuk ke puncak tiada sumber air, anda perlu membawa bekalan air yang secukupnya. Bawa juga makanan untuk memberi tenaga seperti pisang, coklat, makanan tengahari untuk makan di puncak dan jangan lupa bawa bersama ‘air kemenangan’.

11. Hampir sepanjang pendakian, trail basah, lecak dan berlumpur. Jika langkah tidak diatur dengan berhati-hati, anda boleh terjatuh di dalam lumpur separas lutut. Pakai kasut yang bersesuaian. Disarankan memakai kasut getah atau ‘Adidas Kampung’ kerana ia selesa dan senang dicuci.

12. ‘Glove’ atau sarung tangan juga perlu dipakai untuk mengelakkan kecederaan pada tangan apabila perlu berpaut pada dahan atau akar kayu semasa mendaki.

13. Barang-barang lain sebagai langkah persediaan yang perlu dibawa seperti ubat-ubatan atau ‘basic first aid’ (minyak panas, pembalut luka, bandage), ‘headlamp’, wisel, pisau kecil, ‘lighter’ dan juga bawa bersama hati yang gembira.

14. Jaga alam sekitar dan jangan buang sampah merata-rata. Jangan ambil apa-apa kecuali gambar. Jangan tinggalkan apa-apa kecuali jejak kaki.

15. Lakukan latihan fizikal beberapa minggu sebelum mendaki agar anda mendapat stamina yang baik. Berdoalah agar keaadan kesihatan dalam keadaan yang terbaik. Perbetulkan niat semoga aktiviti mendaki ini dinilai sebagai satu ibadah disisi Allah S.W.T.

Baca lagi: Demi Mengenang Momen Perkenalan, Pasangan Ini Panjat Gunung Untuk ‘Wedding Photoshoot’ Mereka


Tidak Peduli Jangkitan, Keluarga Tetap Bawa Pulang Jenazah Disyaki Positif COVID-19 Di Indonesia

Bukan hanya di Malaysia, malah di seluruh dunia sedang bergelut untuk membendung penularan wabak COVID-19. Umum mengetahui bahawa jika pesakit meninggal dunia akibat terkena jangkitan COVID-19, urusan pengurusan jenazah akan dilakukan oleh pihak hospital untuk memastikan tiada kesilapan dalam proses pengurusan jenazah yang boleh menyebabkan penularan wabak tersebut kepada orang lain.

Terbaharu, tular video jenazah disyaki terkena jangkitan COVID-19 di daerah Kolaka, Indonesia telah diambil keluarganya. Apa yang mengejutkan adalah ahli keluarga mangsa telah membawa pulang jenazah dengan menggunakan kereta sendiri dan telah membuka plastik yang membaluti jenazah serta ada yang memeluk dan mencium jenazah.

Difahamkan jenazah mempunyai sejarah perjalanan menunaikan umrah. Tindakan ahli keluarga membuka plastik yang telah di antisipatif kini membuatkan orang sekeliling terutama sekali yang memeluk dan mencium jenazah dalam keadaan bahaya kerana berkemungkinan terdedah dengan wabak tersebut.

Untuk pengetahuan anda, jenazah tersebut merupakan Pesakit dalam Pengawasan (PDP) COVID-19 yang meninggal dunia di Hospital Bahteramas, Sulawesi Tenggara pada Isnin lalu. Menurut Pengarah Hospital Bahteramas, Dr Sjarif Subijakto mengatakan bahawa pengurusan jenazah telah dilakukan mengikut SOP sebelum pihak keluarga datang menuntut jenazah.

Walau bagaimanapun, keputusan sama ada jenazah mempunyai COVID-19 tidak dinyatakan kerana mangsa meninggal dunia sebelum keputusan keluar. Akan tetapi jika terbukti jenazah positif COVID-19, maka ahli keluarga dan orang kampung berisiko dijangkiti COVID-19.

Apakah pandangan anda mengenai isu ini? Sementara itu, baca artikel berkaitan COVID-19 di The Vocket pada pautan di bawah ini.

Hampir 4,000 Petugas Perubatan Di Sepanyol Dijangkiti Wabak COVID-19

Pelajar PhD Malaysia Ini Bantu Cipta ‘Test Kit’ Kesan COVID-19 Bersama Universiti Oxford

Berbekalkan Semangat Yang Tinggi, Wanita Hamil 3 Bulan Ini Kongsi Pengalaman Bebas COVID-19


Berisiko Mengundang Bahaya, Kerajaan Digesa Haramkan Permainan Lato-Lato Di Pasaran

Demam lato-lato kini sudah pun ‘merebak’ di negara kita dan boleh dikatakan kanak-kanak serta segelintir orang dewasa terjebak dengan permainan ini. Untuk pengetahuan anda, permainan lato-lato ini popular sekitar tahun 190an dan 1970an di Amerika Syarikat kini kembali jadi fenomena di tahun 2023.

Difahamkan, beberapa negara telah mengharamkan permainan ini kerana ia mengundang bahaya terutama sekali kepada kanak-kanak. Terbaharu, Presiden Persatuan Pengguna Melayu Malaysia (PPMM) Mohd Afiq Salim menggesa permainan lato-lato diharamkan penjualannya di pasaran kerana ia mengundang bahaya kepada kanak-kanak.

Menurut laporan, permainan berbahaya itu tidak sesuai untuk kanak-kanak kerana tiada signifikan dan manfaat, serta berbahaya.

“Permainan itu sudah dibawa sampai ke sekolah dan kita bimbang boleh mencederakan mereka. Jadi lebih baik kita mencegah dari awal sebelum ada kes berlaku biarpun setakat ini belum ada laporan sesiapa yang tercedera kerana mainan baru itu,” katanya.

Walaupun Malaysia sudah mempunyai garis panduan bagi permainan kanak-kanak tetapi terdapat banyak permainan dari luar negara yang tidak mengikut garis panduan yang akhirnya memberi kesan buruk kepada pengguna.


Berita iPhone 12 Buat Pengguna Tegar Apple Rasa Rugi Beli iPhone 11

Setiap tahun pasti ada sahaja model iPhone yang dilancarkan Apple dan pada setiap kali dilancarkan pastinya terdapat berita sensasi tentang bagaimana orang ramai mendapatkannya.

Terbaharu, belum sempat dua bulan iPhone 11 dilancarkan, nampaknya berita mengenai iPhone 12 sudah mula dibincangkan dengan kehadiran empat kamera belakang beserta rekaan yang baharu.

The new #iPhone12 renders point to quad camera and throwback design 👀 https://t.co/RfRYVuf6zI pic.twitter.com/wBJ45TYFmO

Meskipun sekadar konsep, berita ini sekaligus membuatkan pengguna iPhone 11 berasa tidak senang hati kerana baru sahaja mendapatkan model terbaru iPhone ini beberapa minggu atau bulan yang lalu. Berikut merupakan perkongsian netizen mengenai berita kehadiran iPhone 12 yang bakal dilancarkan pada tahun hadapan.

Melihat kepada komen lucu netizen di luar negara, mungkin sudah tiba masanya netizen menyedari tidak akan habisnya sekiranya sering mengikuti perkembangan model iPhone sebaliknya memilih model yang diperlukan adalah yang lebih baik.

Di sebalik kegelisahan orang ramai, iPhone 11 Pro dilihat masih berbaloi dimiliki sekiranya anda mahu mendapatkan model terbaik daripada iPhone setakat ini memandangkan iPhone 12 dijangka bakal dilancarkan sekitar September tahun hadapan.

Sebelum ini, seorang ‘pak cik’ disindir kerana berjaya menjadi pembeli terawal iPhone 11 sebelum menyedari beliau adalah seorang doktor pakar di Kelantan. Turut dikongsikan kehebatan kamera iPhone 11 Pro yang membuatkan orang ramai teruja.

Disindir Kerana Jadi Pembeli Pertama iPhone 11, ‘Pak Cik’ Ini Sebenarnya Doktor Pakar Di Kelantan

Tonton Kehebatan Kualiti Video Apple iPhone 11 Pro Dalam Rakaman 4K


Berita Kena Tahan Oleh Perisik India Palsu, Zakir Naik Akan Pulang Ke Malaysia

Baru minggu lalu, pendakwah kontroversi Dr Zakir Naik dilaporkan berdepan kemungkinan dihantar pulang ke India. Dia dikatakan ditahan di Oman, negara di mana dia dijadualkan menyampaikan ceramah di sana.

Sehingga hari ini (28 Mac), tiada maklumat terkini mengenai pendakwah itu diekstradisi kembali ke India. Ini kerana berita mengenai penahanannya dilaporkan adalah palsu, seperti yang disahkan oleh peguamnya, Datuk Akberdin Abdul Kader.

Dalam temu bual Harian Metro, Akberdin berkata, Zakir Naik kini masih berada di Oman kerana ada beberapa program dan kuliah berjadual yang masih belum selesai.

Menurut Akberdin, Dr. Zakir Naik dijadual pulang ke Malaysia sejurus selepas beliau menamatkan kuliahnya di Oman. Butiran kepulangannya ke Malaysia bagaimanapun dirahsiakan untuk tujuan keselamatan.

Sebagai tindak balas kepada “penahanannya” di Oman, Akberdin menafikan semua dakwaan dan berkata bahawa keselamatan Zakir di Muscat sentiasa menjadi keutamaan.

“Dia dilayan dengan baik di Muscat. Zakir juga menghantar salam dan mengatakan bahawa dia selamat di sebuah hotel,” tambah Akberdin.

Pada 22 Mac, Zakir Naik mengumumkan ketibaannya di Oman melalui kiriman Instagram. Beliau yang berumur 57 tahun telah menetap di Malaysia sebagai pemastautin tetap setelah menghadapi pertuduhan pengubahan wang haram, keganasan dan mewujudkan ketegangan agama oleh kerajaan India.

Menurut India Today, pengeboman kafe di Dhaka, Bangladesh yang berlaku pada 2016 didakwa diilhamkan oleh Zakir Naik. Salah seorang pengebom memberitahu penyiasat Bangladesh bahawa dia terpengaruh dengan dakwah Zakir melalui saluran YouTube.

Pada 2018, kerajaan India mahu Zakir diekstradisi kembali ke negara itu malah memohon ekstradisinya, lapor New Straits Times.

Setahun kemudian, Zakir Naik dilarang berucap di Malaysia berikutan kenyataan perkaumannya mengenai orang Cina dan Hindu.

Sehingga hari ini, pendakwah itu masih giat mengemas kini media sosialnya dalam ceramahnya di Omar baru-baru ini.


Berita Keprihatinan Ustaz Ebit Lew Tular Di Korea, Netizen Nyata Terkejut Dan Bangga

Usahawan dan pendakwah Ustaz Ebit Lew, memang cukup terkenal dengan sifatnya yang pemurah. Di mana ada kesusahan, di situlah beliau ada untuk menghulurkan bantuan.

Wajah dan kisah kerja amalnya memang seringkali menghiasi portal-portal media. Akan tetapi, baru-baru ini telah tular di media sosial apabila video pendakwah tersebut tersenarai dalam sebuah artikel di forum Allkpop, iaitu sebuah portal rasmi untuk berita-berita berkenaan industri hiburan Korea.

Video pendakwah yang dilihat sedang mengedarkan makanan dan bantuan untuk frontliner itu telah tersenarai di dalam artikel tersebut kerana beliau menggunakan lagu ‘Mmmh’ dendangan Kai EXO sebagai lagu latar untuk videonya.

Meskipun video tersebut tersenarai kerana lagu yang digunakan, sifat keprihatinan pendakwah tersebut telah berjaya mendapat perhatian dan pujian oleh peminat-peminat K-Pop.

WEHHHHH USTAZ EBIT MASUK ALLKPOP pic.twitter.com/t9gnmRp7cx

You know that Ustaz Ebit Lew sometime has a good idea how to attract people do good deeds. https://t.co/BTrlaUVXGQ

— Charles Ferguson (@chemabulsayang) January 25, 2021

Pergh dah sampai korea la. Siap Allkpop pulak tu. Mana tau pasni artist K-pop dermakan pulak net worth depa dekat pertubuhan ustaz. https://t.co/k9LlORebBW

— Syeepo | Norwex Dustfairy (@epic_shujinko) January 25, 2021

Bercakap tentang kumpulan EXO, baru-baru ini para peminat kumpulan tersebut telah berganding bahu untuk mengumpulkan derma dan menyalurkan dana tersebut ke Pertubuhan Kasih Umat Malaysia yang dinaungi oleh Ustaz Ebit Lew.

Projek yang diberi nama #fromMALAYSIANEXOL tersebut telah berjaya mengumpul derma sebanyak RM3811.16. Pemurah sungguh peminat EXO di Malaysia ini, kan?

In collaboration with @xunqisbbh & @exuscarves , we'll collect donation under Ustaz Ebitlew to help support those needed in Malaysia. This donation will be named under EXO & Malaysian EXOL.

Fill in: https://t.co/jiNu5O8Fci pic.twitter.com/kP8Ufod8Qd

— #fromMALAYSIANEXOL (@_EXOpearl) January 6, 2021

The total amount of #fromMALAYSIANEXOL project is RM3811.16 which is already credited to Pertubuhan Kasih Umat under Ustaz Ebitlew.

Thank you all donators from EXOL and other fandoms. Remember, there is gonna be better days for all of us 💖#EXO #엑소 @weareoneEXO https://t.co/0IVfhFJTjY pic.twitter.com/X9PXsS0mVK

— #fromMALAYSIANEXOL (@_EXOpearl) January 15, 2021

Apa pun, bila sudah sampai ke Korea ni, diharapkan pertubuhan pendakwah Ustaz Ebit Lew akan dapat menarik perhatian lebih ramai lagi penderma agar lebih banyak lagi bantuan yang boleh dihulurkan.

Baca juga perkongsian kami yang lain mengenai Ustaz Ebit Lew melalui pautan di bawah.

Ebit Lew Terima Lebih 40,000 Mesej Selepas Umum 100 Tablet Percuma Buat Pelajar

Pernah Bekerja Sebagai Penulis Dan Miliki Kereta Kancil, Ebit Lew Kongsi Kisah ‘Aunty Foodpanda’

Bukan Setakat Manusia, Haiwan Di Zoo Negara Juga Dapat Bantuan Ustaz Ebit Liew


Berita Tempatan Yang Perlu Anda Tahu Sebelum Keluar Pejabat Hari Ini (N.12)

Tidak pasti adakah disebabkan faktor kos sara hidup yang membebankan mendorong seseorang untuk bertindak diluar jangkaan. Sejak semalam kecoh benar di media sosial berkenaan perkhidmatan yang menawarkan doa di Mekah. Menurut pemerhatian kami, perkhidmatan ‘tolong’ berdoa di Mekah ini ditawarkan mengikut pakej dengan harga tertentu.

Untuk pakej berdoa solat 5 waktu dikenakan caj RM750, manakala berdoa di depan Kabah pula berharga RM500. Caj perkhidmatan berdoa yang ditawarkan ini boleh mencecah daripada RM500 sehingga RM1500. Bagaimanapun, perkhidmatan ini mendapat kecaman teruk dari netizen, ada yang menggelarkan perbuatan ini sebagai menjual agama.

Baca juga: Hal Doa Tengah Viral, Ini 7 Jenis Yang Sudah Ada Di Kalangan Kita

2. Abang tiri pemimpin Korea utara dibunuh di Malaysia

Abang tiri kepada pemimpin Korea Utara, Kim Jong-Nam dilaporkan telah dibunuh di Malaysia. Menurut berita yang dilaporkan oleh agensi Korea Selatan, King Jong-Nam dibunuh pada pagi Isnin di Lapangan Terbang Antarabangsa Kuala Lumpur.

Dipercayai, kes kematian adalah disebabkan diracun oleh dua ejen wanita dari Korea Utara yang masih bebas. Maklumat lanjut masih dalam siasatan.

Baca: Kematian Kim Jong-nam, 2 Sebab Hubungan Malaysia-Korea Utara Tidak Terjejas

3. Tumbuk muka anjing dan lari minta tolong

Panik digigit anjing,  Aiman Rosly kanak-kanak berusia 12 tahun nekad menumbuk muka haiwan tersebut dan terus melarikan diri meminta bantuan. Kejadian berlaku kira-kira jam 9 malam waktu tempatan ketika dia dalam perjalanan ke rumah ibu saudaranya di Taman Bandar Baru, Sungai Petani, kelmarin.

Aiman Rosly mengalami sedikit cedera dan masih trauma dengan kejadian sudah mendapatkan rawatan yang sepatutnya.

4.  Kelantan cuti pada 19 Febuari semperna peristiwa himpunan RRU

Kerajaan Negeri Kelantan mengisytiharkan 19 Februari ini sebagai cuti peristiwa sempena Himpunan Rang Undang-Undang (RUU) Akta Mahkamah Syariah (Bidang Kuasa Jenayah) 1965 (RUU 355) di Padang Merbok, Kuala Lumpur.

Timbalan Menteri Besar, Datuk Mohd. Amar Nik Abdullah berkata, keputusan itu dibuat bagi membolehkan rakyat Kelantan hadir beramai-ramai ke perhimpunan yang dijadual berlangsung pada 18 Februari.

5. Penetuan waktu solat bukti bumi sfera bukan mendatar

PAKAR Fizik Universiti Teknologi Mara (UiTM), Dr Syed Yusainee Syed Yahya menentang sekeras-kerasnya teori kepercayaan yang mendakwa bumi berbentuk datar. Beliau mengupas satu hujah yang menangkis pendapat  bumi ini mendatar menerusi ilmu falak.

“Penentuan kedatangan dan kedudukan anak bulan, penetapan waktu solat secara tepat dan automatik dilakukan berdasarkan kiraan bumi berbentuk sfera. Itu belum lagi termasuk kiraan peristiwa gerhana bulan dan matahari yang boleh dikira sehingga ketepatan dalam bacaan saat. Apa yang boleh saya katakan ialah, semua yang telah sah dicapai dan dikongsikan adalah mustahil jika pendapat bumi ini datar diterima,” tegasnya.

Selain daripada itu beliau turut menjelaskan teori ini kemudian lebih dipercayai apabila ada nama besar lain yang bersetuju seperti Ibnu Sina. Mereka tidak pula membawa pendapat saintis lain zaman itu setara ilmunya iaitu Al-Khawarizmi yang percaya bahawa bumi ini bulat (sfera), katanya


Berita Tempatan Yang Perlu Anda Tahu Sebelum Keluar Pejabat Hari Ini (N.13)

Dua wanita yang disyaki membunuh abang tiri pemimpin Korea Utara, Jong nam didakwa ditemui mati. Menerusi rakaman kamera litar tertutp CCTV di Lapangan Terbang Antara Bangsa Kuala Lumpur, salah seorang yang disyaki pembunuh memakai tshirt berwarna cerah dengan perkataan ‘LOL’.

Pembunuh disyaki bertugas sebagai ejen khas Korea Utara. Sebelum ini, sudah menjadi amalan ejen khas Korea Utara untuk membunuh diri selepas menamatkan misi mereka dan perkara ini pernah berlaku beberapa kali. Sementara itu, jurucakap polis Malaysia, Fadzil Ahmat beranggapan Jong Nam mungkin diracun menggunakan sehelai kain

2. Malaysia sekali lagi jadi tumpuan dunia

Malaysia mula menjadi sebutan dan tumpuan dunia berhubung dengan tragedi kehilangan penerbangan Malaysia Airlines, MH370 pada 8 Mac 2014. Tidak cukup dengan itu, syarikat penerbangan yang sama, MH17 ditembak jatuh di Ukraine sehingga mengorbankan 298 nyawa mula menjadi isu panas di media antarabangsa.

Kemudian disusuli pula dengan isu 1MDB, dan yang terbaharu adalah kes pembunuhan Kim Jong Nam di Lapangan Terbang Kuala Lumpur. Kejadian ini sedikit sebanyak menimbulkan banyak kontroversi dan persoalan dari seluruh dunia. Tidak kurang ada juga yang bimbang dengan tanggapan orang terhadap rakyat Malaysia terutama bila berada di luar negara.

Mohd Syawalludin Abdul Walid, berumur 17 tahun yang merupakan pelajar di SMK Pulau Serai, Dungun maut dalam satu nahas jalan raya  di kilometer 73.5 Jalan Kuantan -Kuala Terengganu, Pulau Serai, di sini, kelmarin. Mangsa bersama rakannya menunggang motosikal dipercayai tercampak ke laluan bertentangan selepas merempuh kenderaan Toyoto Estima kemudian digilis sebuah lori 5 tan.

Mangsa meninggal dunia ditempat kejadian, manakala rakannya Muhammad Zulkarnain Mustafa Harun, cedera dan hampir putus kaki.

4. AirAsia jangka jumlah penumpang meningkat

AirAsia Bhd menjangka jumlah penumpang meningkat sebanyak 10 % pada tahun ini berikutan usaha berterusan syarikat tersebut memperluaskan rangkaian dan kumpulan pesawat. Menurut Ketua Pegawai Eksekutif Aireen Omar, syarikat penerbangan tambang murah itu akan memperoleh tujuh lagi pesawat dan menambah destinasi antarabangsa dari Kuala Lumpur pada tahun ini.

Baru-baru ini, AirAsia menawarkan lapan laluan di India iaitu ke Bengaluru, Chennai, Hyderabad, New Delhi, Kochi, Kolkata, Trichy dan Visakhapatnam, dari habnya, Kuala Lumpur. Syarikat sekutu, Thai AirAsia mengadakan perkhidmatan ke empat bandar di India dari Bangkok.

5. Valet Doa tetap diteruskan walaupun dikecam

Walaupun dikecam teruk berkaitan servis tolong berdoa di Mekah, pengasas Valet Doa, Hasrin Harin dalam satu kenyataan menjelaskan beliau tetap akan meneruskan perkhidmatan tersebut walaupun dikecam teruk.

Menurutnya, perkhidmatan membacakan doa di hadapan Kaabah diperkenalkannya itu bertujuan memudahkan individu mempunyai masalah tidak dapat pergi menunaikan umrah dalam masa terdekat. Selain dari membuat promosi, antara gimik terbaharunya adalah jaminan pulangan wang jika doa tidak dimakbulkan.

Dalam kes ini, Mufti Wilayah Persekutuan telah mengeluarkan satu artikel khas bertajuk ‘BAYAN LINNAS SIRI KE-85: PENJELASAN TENTANG VALET DOA‘  yang membahaskan lebih lanjut berhubung isu ini. Sila rujuk di sini.


Berita Tempatan Yang Perlu Anda Tahu Sebelum Keluar Pejabat Hari Ini (N.14)

1. Lebih 5 juta permohonan BR1M telah diluluskan

Datuk Seri Najib Tun Razak mengumumkan, sebanyak 5,153,238 permohonan Bantuan Rakyat 1Malaysia (BR1M) bagi 2017 telah diluluskan kerajaan setakat ini. Manakala 3,123,950 permohonan lagi masih dalam peringkat pemprosesan dan keputusan dijangka diumumkan bulan depan.

Dari segi peringkat umur, kumpulan tertinggi diluluskan adalah daripada golongan 21 hingga 30 tahun serta yang berumur 61 tahun dan ke atas. Dalam pada itu,  Perdana Menteri menegaskan BR1M adalah bantuan ikhlas kerajaan kepada mereka memerlukan, yang tidak mengira kaum, agama, mahupun pegangan parti politik dan diagihkan mengikut kelayakan serta kriteria ditetapkan berdasarkan pendapatan perseorangan atau seisi rumah.

2. Perkhidmatan berdoa di hadapan Kaabah wujud atas permintaan

Menurut pengasas Valet Doa iaitu perkhidmatan berdoa di hadapan Kaabah ini wujud kerana adanya permintaan dari orang ramai untuk meminta tolong berdoa di hadapan Kaabah, jelas beliau dalam satu klip video yang disiarkan oleh Astro Awani.

Tonton penjelasan lanjut tentang perkhidmatan berdoa dihadapan Kaabah bersama Dr. Muhammad Lukman Ibrahim, Pensyarah Kanan USIM dan Hasrin Harin, Pengasas Valet Doa. (tonton video di sini)

3. Ejen perisik Korea Utara telah lama aktif di Malaysia

Semenjak berita kematian Kim Jong Nam yang dikatakan mati dibunuh oleh 2 ejen perisik dari Korea Utara, terdapat satu laporan memberitahu bahawa ejen perisik Korea Utara sebenarnya sudah lama aktif di Malaysia, Indonesia dan Singapura sejak 2 dekad yang lalu lagi.

Menurut sumber perisikan, operasi mereka di tiga negara itu dipercayai jaringan terbesar di luar Korea Utara dengan Malaysia dan Singapura menjadi pilihan utama Reconnaissance General Bureau (RGB). RGB adalah agensi perisikan Korea Utara yang beroperasi secara rahsia di negara ini.

4. Loob Holding Sdn. Bhd lancarkan jenama baharu ganti Chatime

Selepas didakwa menggunakan bahan yang tidak diluluskan oleh Chatime, Loob Holding bekas pemegang francais Malaysia telah melancarkan minuman jenama baharu, Tealive sebagai pengganti Chatime, hari ini.

Ketua Pegawai Eksekutifnya, Bryan Loo berkata, Tealive adalah jenama minuman tempatan yang dibangunkan oleh Loob Holding. Sehingga ini, katanya, Tealive mempunyai empat jenis minuman pilihan iaitu Signature Brown Sugar Pearl Milk Tea, Roasted Milk Tea, Signature Passion Fruit Green Tea dan Grapefruit Chia Tea Booster.

Polis memberkas tiga lelaki berusia antara 25 hingga 32 tahun dalam satu sekatan jalan raya di Jalan Tampin, Seremban semalam kerana disyaki terlibat dalam aktiviti penjualan dadah. Hasil tahanan, polis menjumpai dua bungkusan plastik dengan kandungan ganja seberat 2 kilogram.

Selain itu, polis turut menemui alat penimbang, alat untuk memotong ganja serta plastik untuk membungkus ganja dalam kereta berkenaan. Dipercayai, ganja bernilai kira-kira RM4,000 itu mahu dijual oleh ketiga-tiga suspek di sekitar Seremban.